
MADÁCH. 


A nagy évfordulón, a nagy tragédia után szárnyaszegett 
lelkünk hozzája fordul, sokkal inkább mint máskor. Mert a 
Madách lelkének hangulata is bús, komor, sötét. Nagy, sötét 
föllegek, eget, földet megrázó viharok vonultak el az ő ege 
fölött. E viharok csaknem széttépték, csaknem megölték korán, 
névtelenűl, ismeretlenűl. 

ÓÓ azonban mégsem roskadt össze. Lelke olyan tükör volt, 
amely visszasugározta azt az árnyékot és fényt, amit az élet 
reá vetett, 

Az élet inkább árnyékot vetett rá és ő mégis több fényt 
adott vissza, mint a mennyi árnyékot. Az a sok fény nem az 
élétből tapadt rája, hanem -ő adta hozzá, mert az volt 
,a lényege . 

A szenvedés, a bánat, a sorsharag, az élet megrendítő 
csapásai nagy kisértők; a gyönge lelkeknek végleges gyilkosai. 
Az erős lelkekből azonban kihozzák azt ,ami benne van". 

Madáchból is a nagy sorstragédia kihozta azt, ,ami 
benne volt és az emberi szellem hálás a sorsnak, hogy az 
örökké maradandó értékü , Ember tragédiája , ez az örökkön, 
örökké aktuális mű, megszületett. 

Mit is mond el e mű? A legfőbb, a legégetőbb kérdést, 
ami valaha az emberi szellemet foglalkoztatta: van-e az em- 
bernek célja, hivatása? Érdemes-e szép és nagy dolgokért 
lelkesülni vagy pedig keresse a kéjt, amely betölti az arasznyi 
létét s tántorogjon ittasan Hadesz felé ? 

A kérdés rendkivűl nagy fontosságú, egészen a szívbe 
markol s a költő keresi rá a feleletet a történelem, a tapaszta- 
lat, a tudomány és a társadalmi fejlődés körében. A felelet 
mindenütt borzasztó, lesujtó. A mult minden dicsősége szen- 
vedésekkel teljes hiú álom, amely telve van önzéssel, csalás- 
sal, elfogultsággal, vadsággal, ferdeséggel, bűnnel s a történe- 
lem minden egyes fejezete nevetséges vagy keserves bukás. 
Bukása a jónak, lelkesedésnek, eszménynek, igaznak. 

A jelenkor is csak ilyen: önző, sivár és szivettépően ke- 
gyetlen. j 
A jövő meg éppen borzalmas, szeretetnélküli, buta és 
lealacsonyító. 

A tudomány még rosszabb. feltalálójánál: az embernél. 
Hamarább megbukik, mint maga az ember, Lényegében nem 
tudunk semmit. A föld kihűl s az ember állattá sülyedve leheli 
ki páráját. ; . 

Ez a nagy népsorozatnak rövid foglalatja. Erdemes-e ezért 
a sorsért — tegyük fel ismét a kérdést — élni, küzdeni, rajon- 
gani ? Nemde, nem önként vetődik-e fel a nagy kérdés : amot- 
tan a szirt, egy ugrás és vége a komédiának ? . . . 

A kérdés föl van vetve és erősen következik az előzmé- 
nyekből. És Ádám mégsem veti alá magát a szirtről. Mégis 
élni akar. Neki megy a ködös, bizonytalan jövőnek, annak a 
jövőnek, amelyről azt mondja : , Csak az a vég, csak azt tud- 
nám feledni . . . ; 

Sokan szeretik azzal vigasztalni magukat, hogy a törté- 
nelmi színek: a mult, jelen és jövő tragikus rajzai csupán 
Lucifer csalfa képei volnának s így a műnek igazi hangulata 
nem pesszimisztikus, hanem a befejezés igazi szelleme szerint 
optimista. Mintha bizony egy költői műnek az értékét a han-. 
gulat színezése döntené el, mintha bizony az ember tragédiá- . 
ját csupa napsugárból és derűből meg lehetne írni ! . . . 


Ű 

A történetmi képek (4—13 szín) valóban Lucifer képei. 
Dehát Lucifer nem a Madách lelkéből lelkedzett alak-e ? Vajjon ! 
a költő melyik alakban van jobban benne, mint Luciferben ? / 
Talán egyikben sem. 


Ezek a képek mind elhihető, valószinű képek, egy sem 
csalfa, egy sem hazug. S éppen ezen a ponton találjuk meg. 
Madách lelkének fönséges voltát. 


A választást a jó és rossz között, az ember küzdelmét . 
nem szabad a várható eredménytől tenni függővé. Akármilyen 
legyen az ember munkájának a kilátása, a szabály ez: j 


"A célt tudom, még százszor el nem érem, j 
Mit sem tesz. A cél voltaképpen mi is, ; 
A cél megszünte a dicső csatának, j 
A cél halál, az élet küzdelem 

5 az ember célja a küzdés maga," 3 


MADÁOH 107 


Ebben van a nagy költemény igazi alaphangja. Ezért 
kellett megíródnia az egésznek. A cselekvés indító oka az ön- 
zetlen nemesség. Siker vagy sikertelenség, Golgotha vagy 
. hozsanna nem számítanak. 

Ebben van Madách lelkének nagysága, szépsége és 
fönsége. 

A sötét, tragikus világból, az egyéni és nemzeti tragédi- 
ából egy fönséges műremeket adott: Az ember tragédiáját. 

Ez a tragédia azonban minden sötét színei mellett sem 
egészen tragédia. Ez egyuttal evangélium. Lesujt, hogy fölemel- 
hessen és föl is emel. Keserű hangulatot ébreszt és mégis 
örömüzenet, 

De nem mindenkinek : , A hitványat földre szegzi, a di- 
csőet elragadja . 

Most már tudjátok-e, hogy a sok sötét kép között mi van 
elrejtve ? Tudjátok-e mi ,Az ember tragédiája ? 

Egy csapásoktól sujtott, a sors által összetört, de azért 
mégis hivő, mégis bízó, mégis reménylő léleknek a műve, 
kinyilatkoztatása, megtestesülése. Talán mindnyájan egyet gon- 
dolunk, ha azt is hozzáteszem: a magyar lélek sorsa, átka, 
. hitetlen hite, reménytelen reménye, de ezek mellett az igazi 
férfiasság ethikájának igéje, logosa. A magyar küzdés, a 
magyar élet teljesen benne van. 

Ezért oly értékes mindenütt Madách. Tegyük nagy műgét 
egyenesen az evangéliumok mellé. Mert , Az ember tragédiája 
is a mi igazi bibliánk, igazi evangéliumunk. A biblia sem tud 
bibliásabban üzenni: , Ember küzdj és bízva bízzál. 


Benczédi Pál, 


d 

Az emberiség történelme olyan, mintegy hatalmasan höm- 
pölygő óriási folyam, amely évezredes eseményeket sodor. 
magával. A folyam kezdő forrásáig alig tud eljutni képzeletem, . 
de előttem sodródó árjában benne kavarog az emberi mult, 
a maga szépségeivel és rútságaival, erényeivel és bűneivel, 
dícsőségével és gyalázatával, emelkedésével és bukásával, 
győzelmeivel és leveretésével. Benne látom az örök embert, 
aki épít és rombol, teremt és semmisit, világosságot gyújt és. 
sötétséget terjeszt, nagy terveket kovácsol és igénytelenűl meg- 
lapúl, eszmények szárnyain magasba száll s a földi rögről nem 
tud fölemelkedni; aki gyülöl és szeret, bosszut áll és meg-. 
bocsát, megtagadja az igazságot és vértanúja lesz eszményének, . 
háborut szit és békét csinál, bűnt követ el és erényhőssé. 
magasztosul, gyilkol és életet ment; aki bízik és csalódik, akar. 
és lemond, Istent imád s Mammonnak szolgál, fényes kultúrákat 
teremt s az összeomlott romok felett kesereg, templomokat épit. 
és börtönöket emel, imádkozik és káromkodik, repülő szárnya- 
kat készit és bilincseket kovácsol. Könnyű a vegyésznek a leg- 
piszkosabb folyam vizét is alkotó elemeire felbontani, de hol 
van az a lélekbúvár, aki az emberiség történelmének több 
évezredes folyamát alkotó részeire bontani tudná, hogy lát- 
hatóvá legyenek mindazok az emberi szenvedélyek, érzelmek, 
indulatok és akarások, amelyek azt a folyamot olyan nagyra. 
dagasztották ? 

Csodálattal nézem ezt a szennyes iszappal és életadó 
vizzel, halált árasztó, megromlott húllákkal és millió meg millió 
életcsirával hömpölygő óriási folyamot s partjain állva önkény- 
telenűl is az a kérdés merűl fel lelkemben, hogy vajjon milyen 
viszony van a multból jövő hatalmas folyam és a ma élő j 
embere között? Vajjon, mint megáradt folyam a partokra lera- 
kodott szemetet, úgy viszi magával a mult folyama a partokon. 
járó embereket? Vagy pedig az embertől függ, hogy rajta. 

. keresztül, mintegy szűrő készüléken, a szennyes víz megtlisz- 
tuljon, hogy az ártalmas húllák mérge megsemmisüljön s ne- 
mes csirák életre keljenek ? Másképpen ez a kérdés oda megy 
ki, hogy vajjon a történelem formálja-e az embereket vagy meg- 
fordítva, az emberek csinálják a történelmet ? j 

"Nagy kérdés, amely világnézetek ütköző pontja volt a 
multban s lesz bizonyára a jövőben is. Az emberiség fejlődése 
egy egyszerű mechanikus folyamat, — mondják az egyik 
oldalon — melyet a szükség kényszerítő ereje viszen előre, 
amelyben az egyén vak eszköze a természeti kényszernek. 
Vagy pedig: , Minden emberi működés a dolgok halk és sok- 
szor észrevétlen, de hatalmas és fel nem tartóztatható folyá- 
sának van alávetve , (Ranke. A római pápák az utolsó négy- 
században. I. k. 28). Vagy végül: a társadalom teremti az 
egyéneket s nem az egyének formálják a társadalmat. (Mate- 
rializmus) Az ,én minden, — mondják a másik oldalon. — 
Csak az van, ami az ,én -ből származik. Egyesek erkölcse 
formálja a társadaimi intézményeket. , Az emberiség fejlődése 
egy szerves folyamat az egyén szabad és önkéntes részvé- 
telével". Én nem akarok döntő biró lenni ebben az évszáza- 
dos perben. Elismerem, hogy az egyik oldalon is vannak s a 
másikon is lehetnek túlzók, akik a kérdés eldöntését megnehe- 
zítik. Azt is elismerem, hogy az élet s a történelem nem min- 
dig igazodik a bölcsek elméje által megállapított szabályokhoz. 
De azt igenis állítom, hogy a történelem leghatározottabb és 
legáltalánosabb tényezője az ember. Jól tudom, hogy ennek a 
földnek ember nélkül is volna történelme, amint ezt a geológia 
tanítja, De mi ez a sovány történelem ahhoz a hatalmasan 
hömpölygő folyamhoz mérten, amelyben az emberiség multja 
sodródik tova ? Vagy mi volna a Szahara sivatag történelme 
egy kis középeurópai állam történetéhez mérten ? Az emberi 
akarások, az emberi alkotások, az emberi eszmények, az 
emberi intézmények, az emberi törekvések s az emberi kul- 
túrák alkotják az igazi történelmet. Eppen ezért én mindenütt 
az embert keresem. Szeretem a természetet, amelynek csönd- 
jében Isten szavát vélem hallani s melynek csodás fönnsége 
és végtelensége kimondhatatlan gyönyörben ringatja bízó lel- 
kemet: de mégis mindez a sok szépség eltűnik, ha benne egy 
magvető vagy egy arató embernek a lelki világát kutathatom. 
Szeretem a tudományt, amelynek mélységei és magasságai 

elragadják lelkemet s gyümölcsei kényelmet biztosítnak testem- 
nek, de mindezek fölött jobban érdekel a tudós, aki új igaz- 
ságokat keres s azokat megtalálva gyermeki lélekkel örvend 
az elért sikereknek. Szeretem a művészetet, amelyben az 
emberi teremtő erő megnyilatkozik, de szeretném látni azt a. 
belső töprengést, amellyel Munkácsi az első Krisztus-képhez. 
kezdett, vagy azt a lelki megnyugvást, amellyel kész művét ő 
maga szemlélte. A történelemben is nem az események külső 
hullámzása, nem az intézmények külső nagyszerűsége, nem a. 
győzelem és bukás, nem a haladás és hanyatlás külső tényei. 
érdekelnek annyira, mint inkább az ember és az emberi lélek, 
mely az események mozgatója volt. 

Azt mondta az egykori bölcs, hogy egy fán két olyan. 
levelet, amelyek mindenben hasonlók. találni nem lehet. De a fák. 
levelei között sincsen az a nagy eltérés, mint amennyire külöm- . 
bözők az emberi jellemek és sajátságok. Az egyik a harci. 
dicsőséget szomjuhozza s ezrek húlláját halmozza össze, hogy 
azokon magasra emelkedjék; a másik irtózik a fegyverfogástól, 
mert ,aki fegyvert fog, fegyver által fog elveszni". Az egyik 
vezérségre vágyik s az boldogítja, ha szavára minél többen 
engedelmeskednek ; a másik mint közkatona örömmel végzi 
kötelességét, hogy önmagán kívül a más felelőssége ne terhelje. 
Az egyik a nyilvánosság piacán, az emberek tapsai között 
keresi a maga érvényesülését: a másik a magány csöndjében . 
elmerűlve gazdagítja lelki világát. Azt hiszem, hogy nyelvünk- 
nek egyetlen fogalom megjelölésére sincsen annyi szava, mint . 
amennyivel az emberi jellemek külömbözőségét kifejezésre 
juttatja. A fösvény és adakozó, a bosszúálló és megbocsátó, 
a szerető és gyűlölő, a nagyzoló és a szerény, a kevély és 
alázatos, a békés és háborus, a mértékletes és mértékletlen, 
a dúrva lelkű és a jó szívü stb. kifejezések mind az emberi 
jellemek és sajátságok külömbözőségét fejezik ki. Amikor az 
erkölcstanban jó és rossz, erényes és bűnös embert külöm- 
böztetünk meg: akkor mind a két csoportban az árnyalatoknak 
végtelen sorozatát kell értenünk. Í ; 

Ilyen körülmények között ki vállalkoznék arra, hogy a. 
történelem alakjai közül a legnagyobbakat is fölsorakoztassa 
és jellemezze. Az ember a történelemben is éppen olyan 
külömböző alakokban jelenik meg, mint a szemeink előtt. 
mozgó mindennapi életben. De ha az erkölcstan az annyira 

. szélfolyó jellemeket két csoportba tudja osztályozni, én is meg- 
kisérlem két táborba sorakoztatni a történelem alakjait. Az 
egyik oldalon, mintegy vetítő gépen, gyönge szavak. világításá- 

. ban megjelennek a szolgalelkek, a másik oldalon a szabad- 
szellemek. 

Bizonyos értelemben mindnyájan szolgák vagyunk. Szol- 
sái vagyunk Istennek, akinek akaratát teljesíteni legfőbb törek- 
vésünk. Szolgái vagyunk hivatásunknak, amelynek betöltésében 
rejlik életünk igazi boldogsága. De ez a szolgaság még nem 
jelent szolgalelküséget. A szolgalelküségben a lélek olyen erővel 
tapad valamely külső, tőle független s akárhányszor vele ellen- 
tétes érdekhez, hogy emiatt elveszíti szabadságát s rabszolga 
módjára vakon hódol annak. A külső érdek szerint a szolga- 
lelkek is külömbözők. 

ij A sorban legelől vannak a hatalom szolgái. Nekik a leg- 
főbb jó a hatalom s annak megszerzése és biztosítása : az 
élet legelső és egyetlen célja. Földi istenek ők, akik maguk 
írnak maguknak törvényeket. Szerintük sem isteni parancsola- 
tok, sem általános erkölcsi elvek nincsenek. Az az erkölcs, 
amit a hatalom kíván s az él erkölcsösen, aki a hatalom sze- 
szélyeihez a legjobban tud alkalmazkodni. Figyelni a szelek 
járására, az élet áramlatainak irányára, előre ellesni a jövendő 
változásokat és eshetőségeket s azokhoz símulni: ez a helyes 
életbölcseség. Az emberi társadalom egy nagy csorda, amely- 
nek a pásztorok akarata szerínt kell igazodnia. Jó cselekédet 
csak az, ami közvetve vagy közvetlenűl a pásztorok érdekeit 
szolgálja. De azonnal lebunkózni és lehetetlenné tenni minden 
olyan törekvést, ami evvel ellenkezik. Ennek a lelkületnek leg- 
főbb vágya, hogy minél több márlirt teremtsen, de magára 
nézve a mártirságot őrültségnek tartaná, mert aaz homlokegye- 
nest ellenkezik az ő, hasznosságon alapuló erkölcsi elveivel. 
Ezek a történelemben úgy jelennek meg, mint zsarnokok, kény- 
urak s ezeknek névtelen katonái, kik vértengerben gázolnak s 
milliók húllájából is készek megépíteni hatalmuk várát. Ilyenek 
voltak a Herodesek, Nérok, Cézárok és Napoleonok. 

A szolgalélkek második csoportjába tartoznak a törvény 
és a hagyomány szolgái. Lelkük a betühöz van tapadva s 
"önálló szárnyalásra teljesen képtelen. Nem a saját eszükkel 
gondolkoznak s nem a saját lábukon járnak, hanem az elő- 
irások útvesztőjében hánvykódnak. Sötét börtön az-ő lelkivilá- 

suk, amelyet a törvény és hagyomány óriási kőfalai zárnak 

körűl, ahova az élet igazi napja soha be nem vetheti a maga 
súgarait. Éppen ezért az igazi emberi érzelmek száműzve van- 

nak onnan. Helyes itélet, elfogulatlan szeretet, tiszta erkölcs, 

a léleknek felsőbbrendü vágyai ismeretlenek e börtönökben. 
Beszélj itt a lelki szabadságról, az istenországáról, az erény. 
fönnségéről, a lelkiismeret hatalmáról: kigunyolnak e sötét. 
börtön fekete papjai, mert ezekről semmit sem tudnak az ő. 
rideg paragrafusaik. De ha lelked bármiben túlszárnyal a betük 

korlátjain, ha a benned nyilatkozó isteni kijelentésre hivat- 

kozva, átléped a hagyományok ősi sáncait, ha lelked tiszta 

igazságát és szent meggyőződését többre tartod a betük sötét. 
börtönénél s eszményeid szárnyain fölülemelkedel az ő szük- 

körü, kis világukon: akkor azonnal megjelennek a legváloga- 
tottabb kínzó eszközökkel, hogy dúrva módon ébresszenek fel " 
isteni álmodozásaidból. Ezek a történelemben úgy jelennek 
meg, mint inguizitorok, akik a törvény és hagyomány nevé- 
ben metszik le a lélek magasbatörő szárnyait. llvenek vol- 
tak Torguemada Tamás, Arbuez Péter, Marburgi Konrád és 
Caraffa. 

A szolgalelkek harmadik csoportját a tekintélyimádók 
töltik be. Bizonyos vallásos rajongás fogja el őket azokkal 
szemben, akiket akár a törvény, akár a hatalom, akár a szü- 
letés a magasba emelt. Bálványimádók ők. akik földi istenek 
előtt borúlnak le. Mint az árnyék a testeket, úgy követik ők I 
bálványaikat, addig, amig ragyog rájuk a hatalom napja. Ott 
látjuk őket a királyi palotákban s a főemberek házaiban, amint 

hűséges tekintetüket uraikra emelve, várják és lesik intéseiket. 
Jajj annak, aki akár a jog, akár az igazság, akár a szeretet 
nevében föl merné emelni szavát az önző nagyok s a bűnös 
tekintélyek ellen. Őket csak hódolat illeti. Előttük csak meg- 
hunyászkodni lehet. Tagadd meg az igazságot, taposd el az 
ártatlanságot, üldözzed a legszentebb jogot, gyülöljed az erényt, 
szeressed a bűnt, vetkőzzél kí emberi méltóságodból s öltözd 
fel az állatiasság sáros rongyait . . . mégis lehetsz a tekintély- 
imádók jó barátja. De légy harcosa a legszentebb ügynek, 
öltözzél fel a világosság tündöklő palástjába, hirdessed az 
elnyomott és eltiprott emberek jogait, mégis ellened fordúl a 
tekintélyimádó, ha ezzel az ő bálványai tiszteletét érintenéd. 
A tekintélyimádók a történelemben úgy jelennek meg, mint 

. dúrva szolgák, kik Jézust önérzetes hangjáért arculverik, mint 

hizelgő udvaroncok, akik a bűnt is az erény köntösébe öltöz- 

tetik, mint hamis bírák, -akik a császár szavának említésére. 
Pilátusként készek az igazságot keresztrefeszíteni. 

A szolgalelkek negyedik csoportja az anyagnak élő s a 
pénzt imádó emberek közűl telik ki. Legfőbb kivánságuk, hogy 
minden, amit megérintenek, arannyá változzék. Eszményük az 
arany csillogása s hogy ezt elérhessék, nem válogatnak az 
eszközökben, hanem erkölcsöt, jellemet, vallást és becsületet 
örömmel hordnak a Mammon lábaihoz, abban a tudatban, 
hogy csengő pénzre fogja beváltani lelki javaikat. Náluk a 
pénz nem eszköz, hanem cél. Avval sem törődnek, hogy cél- 
jaikhoz milliók verejtékén, könnyein, szükölködésén és éhezé- 
sén keresztűl jutnak el. Kapzsiságuk és fösvénységük elnyomja 
és megöli a léleknek lendületét s mint a szárnyától megfosz- 
tott madár, tehetetlenűl vergődnek a föld porában. Számuk 
egész légió. Különösen háborus időkben, mint a legkülönbö- 
zőbb betegségek, úgy elszaporodnak. Amit a háboru meg- 
kimélt az ember földi javaiból, ezek a hiénák azt is fölemész- 
teni igyekeznek, hogy gyűlöletes szenvedélyüket kielégítsék. 
. Nagyon sokan voltak és vannak az evangeliumi gazdagtól 
kezdve a legújabb hadiszállítókig, de a történelem nem tarlja 
méltóknak, hogy nevüket feljeégyezze. Ők életükben minden 
jutalmukat elvették. 

De hála Istennek, a történelemben az ilyen szolgalelkek 
mellett mindenütt ott látjuk a szabadszellemeket is, kisebb 
anyagi erővel, de annál nagyobb lelki bátorsággal. A legtöbb- 
ször egymáshoz közel jelennek meg, de azért az ég nem áll 
olyan messze a földtől, a delejtű két sarka között nincsen 
nagyobb ellentét, az erény nem különbözik. inkább a bűntől, 
mint amilyen távol állanak a szolgalelkek a szabadszellemek- 
től. Emberek ők is, de az ő levegőjük a szabadság, eszmé- 
nyük a világosság. Mindig egy szebb és jobb világot sóvárgó 
lelkük bejárja az élet mélységeit és magasságait, hogy minde- 
neket megpróbáljanak s ami jó azt megtartsák. Céljuk nem az, 
hogy fölforgassák a kipróbált intézményeket s ledöntsék az 
ősök által emelt templomokat, mert hisz még az ,embernek 
fia sem azért jött, hogy ,a törvényt eltörölje, hanem, hogy 
azt betöltse." Hanem céljuk éppen az, hogy. az emberi lélek- 
nek, ennek a világ legnagyobb értékének, tökéletesedését, fej- 

lődését és gazdagodását minden irányban biztosítsák. Bizto- 
sítsák erkölcsileg és szellemileg egyaránt. E nagy célt szemelőtt 
tartva, vízsgálják és értékelik a múltat. A régi intézményeket 
megrostálják s közülök gondos kézzel kiválogatják azt, ami jó 
s nem állja útját a lelki fejlődésnek, de könyörtelenűl kigyom- 
lálják a gyomot és a konkolyt, amely miatt a tiszta búza 
nem fejlődhetik. Áhitatos kegyelettel haladnak el az ősök által. 
emelt templomok mellett, de ha azoknak ablakait benőtte a rep- 
kény és folyondár, amelyek miatt az életadó nap súgarai be nem 
hatolhatnak, akkor azokat szorgalmasan letísztogatják onnan. A 
mult által nem engedik megfojtani a jelent és jövendőt, de óvakod- 
nak attól, hogy a hamis bálványokkal együtt az igaz isten nevét is 
bántalmazzák. A rombolást nem öncélnak, hanem eszköznek . 
tekintik arra, hogy a romokból és a romok helyén újabb, szebb 
s a fejletebb igényeknek mindenben megfelelő épületek emel- 
tessenek. Megtartják a törvényt, engedelmeskednek a hatalom- 
nak s tisztelik a tekintélyeket, megbecsülik a földi javakat 
addig, amíg azok nem ellenségei az emberi lélek örök jogainak 
s nem igyekeznek elnyomni az erkölcsi törvényeket; de nyom- 
ban fölemelik tiltakozó szavukat, mihelyt azok szentségtelen 
kezekkel az isteni akaratnak útját állni megkisérelnék. 
Jézusról, kiben a legkiválóbb emberi sajátságok, mint egy 
gyűjtőlencsében, úgy jelennek meg, nem szólva, ezek a szabad- 
szellemek a történelemben most úgy jelennek meg, mint költők és 
próféták, kezdve Ezsaiástól Petőfiig, akik bátor lélekkel ostorozzák 
a bűnt, akár az egyszerű kunyhóban, akár a királyi palotában 
ütötte fel tanyáját, akik szembeszállnak egy fél világ bálvá- 
nyozásával s isteni küldetésükben bízva, ostromolják a sötét- 
ségnek ódon várait. Majd pedig úgy jelennek meg, mtnt apos- 
tolok, értve itt nemcsak a vallás, hanem a tudomány apostolait 
is, elkezdve Pál apostoltól Nansenig, vagy Cookig, az északi 
és déli sarkok merész útazóiig, akiknek a saját életük sem 
drága, csakhogy elvégezhessék a szolgálatot, melyet vettek az 
Urtól, akik élet és halál között is készek szolgálni az ügyet, 
melyet hivatásuknak éreznek. Majd ismét mint hitvallók és hit- 
védők, Tertulliántól Bölcs Frigyesig, akik a szellem fegyvereit 
állítják csatarendbe az elárult és kigunyolt igazság védelmére. 
Majd úgy tűnnek föl mint reformátorok, Servéttől Dávid Ferencig, 
akik a saját lelkük fényével világítnak be a multaknak mester- 
kélt útvesztőibe s a saját lelkiismeretüket állítják szembe egy 

. megvénült világ szédítő és káprázatos külsőségeivel. Más helyen, 
mint felfedezők, örök igazságok meglátói és hirdetői, mint 
Galilei, kik a hatalom rémítgetései közben is bátor szóval hir- 
detik: , Mégis mozog a föld." Majd úgy tünnek föl mint nem- 
zeti hősök, a Makkabeus testvérektől Kossuthig, kik a szabad- 
ság megszentelt zászlója alatt vezetik népüket az , igéret földje" 
felé. Es végűl mint mártirok, elkezdve Istvántól Husz Jánosig, 
akik készek máglyára vagy a kereszthalálra, csakhogy elveszí- 
tett életük árán, életet adjanak másoknak. - 

Az ős perzsa vallás szerint a. világosság és a sötétség 
örökös harcban állanak egymással: de bármennyi vereséget is 
szenvedjen a világosság, végső győzelme bizonyos, amikor egy 

. fényes hid. fogja a földet az éggel összekötni. Ilyenszerű küz- 

delem mutatkozik a történelem folyamán a szolgalelkek és" 
szabadszellemek között. Ebben a küzdelemben úgy látszik 
mintha a szabadszellemek volnának a legyőzött fél; mert 
nekik építették a börtönöket, alájuk gyújtották a máglyákat és 
az ő részükre faragták a kereszteket. Míg a szolgalelkek a 
világi dicsőség káprázatos fényében sütkéreznek. — De ez a 
veszteség csak látszólgos. A próféták üldözéséből, az apostolok 
megkorbácsolásából, a reformátorok máglyatűzéből, a nemzeti 
hősök . szenvedéseiből s a martirok kereszthordozásából áll 
elő az a megacélosodott igazság, amelyen a pokol kapui sem 
vehetnek diadalmat, de amelynek sugárzó fénye, mint egy 
örökégő szövétnek mutatja az útat a lelki tökéletesség ama 
magaslatai felé, amelyek egykoron ezt a sötét földet a fénylő 
éggel fogják összekötni. 


Vári Albert. 


A KÖNNY ÉS A NEVETÉS. 


Dr. Ravasz László ref. püspök ,A nevetés "-ről irt, lélek- 


tani s erős sociológiai vonatkozású eszay-jét ezzel a meglepő, 


megpróbáltatásaink között is szokatlan kérdéssel vezeti be: 
.Ki gondolná, hogy a nevetés lényegében szabadságharc?" 
— Majd e rövid bevezetés, e kérdés alakjában feltett állítás 


indokolása után merész költői repüléssel (pl. , Hát azt tudjá-. 


tok-e, hogy minden nevetés győzelem ?. Az élet nevet, a halál 
soha, tehát ifjúság, erő, igéret és jövő van a nevetésben. — 
Mintha csak azt mondaná : ha élni, győzni akartok, úgy tanul- 


jatok meg már egyszer nevetni emberek ) helyenként ragyogó 
stilussal tárgyalja, boncolgatja témáját, hogy aztán befejezésűl még 


az ő, Isten bölcseségén megpihent, érette és vele harcoló, derült 
főpásztori lelke is a bibliai ige e szelid, borongó sóhajával sóhajtsa: 
— mindhiába! — , Nevetés közben is fáj a szív". — S lám, 
a bölcsész, a költő, az ünnepelt, csíszolt elmeél, a dolgok 
fonák rendje s a gyarló emberi tettek hiábavalóságai fölött 
bátor bizakodással nevető, szilárd hitű lélek mindazt a sok 
szép gondolatot, megdönthetetlennek vélt axiomát, miket téte- 
lének megvilágítására és igazolására egymás mellett tömören 
felsorakoztat, az élet mérlegének csupán egyik serpenyőjére 
helyezi; hogy — hódoló tisztelettel hajtván meg fejét a do- 
bogó, kicsiny emberi szív szent fájdalmának komor világa 
" előtt — valamiképen egyensúlyozni próbálja a másik serpe- 
nyőben elrejtve izzó két kis mondatnak. óriási súlyát: , Neve- 
tés közben is fáj a szív", mert... — tanulmányának orgona- 
búgású végakkordja ez — , Nevetés a Fájdalom gyermeke". — 
Ime, a lenge, színpompás aranyködfátyol szertehullt: . . . a káp- 
rázat megszűnt. Hísz látjuk, hogy az ő nevetése is csak az ő 
tiszta, emberi fájdalmának Isten képmását magán viselő, ne- 
mes palástja volt. Tehát nem földtől elvált égi, sem hibák, 


" L. ,Pásztortüz" 1922. dec. 3-iki számában. 

tévedések arzenáljával telített, újjongó, győzedelmes, gyarló 
nevetés, hanem mosollyá finomult könnyes nevetés, melyben 


pillanatokra ég és föld ölelkezett. — És itt... — óh, ezen a 
verejtékes, szenvedésekkel kikövezett, felmérhetetlenűl nagy 
úton — eljutútottunk a Fájdalomnak; a mi fájdalmunknak 


igazi, édes gyermekéhez: a könnyhöz! Nevetés és könny vég- 
eredményében mindkettő idegizgalmaknak, vajudásoknak mé- 


héből származott; és mégis — szerepüket oly sokszor elvétve, 
felcserélve — űzik, hajszolják egymást őrült körforgásban a 


kicsinyes emberi lét szövevényes útvesztőin időtlen idők kez- 
detétől megállás és pihenés nélkül. Hányszor sirtok, nevettek, 
ti emberek; anélkül, hogy könnyeiteknek és nevetéseiteknek 
értékét ismernétek"és kellő módon, helyen, időben alkalmazva, 
megbecsülve, szívetekbe zárnátok azokat! Sokszor sirtok, ami- 
kor nevetnetek s még gyakrabban nevettek, amikor sirnotok 
kellene. Mily kevés megnyilvánulása van földi életetek- 
nek minden idők történelmének folyamán, melyben magán-, 
társadalmi-, állami érdekű  érintkezéseiteknél nevetés és 
könny bensőtökben csak úgy véletlenül egymásra találnak, 
csupáncsak azért, hogy szenvedélyeiteknek izzó tűzében, pó- 
riasságotoknak dúrva érzéketlenségében ismét áthidalhatatlan 
messzeségekre távozzanak el egymástól! S a köztük tátongó 
űr szélén, melynek szakadékaiban millió, meg millió szív ki- 
ontott vére forr, nagy költők dala zeng, lángelmék agya világít, 
— ti csak álltok, bámészkodtok, hogy újra csak sirjatok, vagy 
újra csak nevessetek. Sirtok a sírókkal, nevettek a nevetőkkel, 
vagy nevettek a sírókon és síratjátok a nevetők miatt önmaga- 
tokat. Majd ismét újabb, meg újabb, folyton változó, hullámzó, 
tarka csoportokba verődve, gúnyoljátok, tépítek, szaggatjátok 
egymást könyörtelenűl; miközben könnyeiteknek és nevetései- 
teknek ádáz tusájában kővé dermedt az elnémult Fájdalom! 
— Az emberi élet circulus vitiosusa, perpetuum mobileje, 
sohá meg nem álló ördög-motollája ez, melyen emberi testek, 
agyvelők, szívek véres rostjaiból az idő kerekének kimért, dü- 
börgő zakatolása mellett szövődik az egykor talán mindent 
elfedő, hatalmas nagy gyászdrapéria. Benne égi reménysugár- 
ként egyetlen positivum pislákol s vezet: , Küzdj és bízva bíz- 
zál!" S mi kűzdünk, bízunk tovább ;.— sírunk és nevetünk. 
Keresztjeink nehéz terhe alatt síratgatjuk eljátszott paradicso- 
munkat. Majd nevető arccal gázolunk a szennyben, vagy 

sovárgó szemekkel tekintünk ég felé. Mindhasztalan! Maga 
alkotta börtönének falát az emberporszem szétzúzni képtelen. 


Miért? — Mert nevetése s könnyei között idegrendszerében . 


elég egy csekélyke rezzenés, hol újra tanyát üssön az alantas 
gyarlóság. S ez aztán ott gomba módjára szaporodva, lassan- 


lassan azfélet, a nagy emberi társadalmak békés harmoniáját 


megbontó, bennük bántó diszharmoniát előidéző köny-nevetés- 
viharokká duzzad, vagy hatalmas torlaszokká, áttörhetetlen 
gátakká tömörűl, miket a hadvezéri megmentő, fölényes ész a 
saját önző céljainak megfelelően kihasznál, fékez, szabályoz; 
— illetőleg fúr, farag, alakit; különböző nevezések alatt szá- 
raz paragrafusokba, rendszerekbe foglal és magát Messiásnak, 
munkáját pedig haladásnak nevezve, atváskodó gondoskodá- 
sának kivűl fényes, belül jéghideg, kopott talárjában fennen 
hirdeti az Idők teljesülését: a Megváltást. Igy lesz az ember 
önnönmagának bálványa s egyben törékeny, gyönge játékszere. 
Más felől viszont így lesz Isten egyszülött fiának keresztje a 
rideg ész magasnak képzelt, törpe csúcsain s az élet és elva- 
kult emberei indulatok egyszer poshadt, máskor viharzó ten- 


gerén hajótörött . . ., :árva . . ., elhagyatott ! 
De hagyjuk e szédítő perspektivákat. Térjünk vissza fris- 
sen hullatott könnyeinkhez s nevetéseinkhez. — Lássuk: mi 


a köny, mi a nevetés ? Mi az értékük külön-külön és együtt, 
emberi, főleg erkölcsi szempontból ? 

Nevetéseinknek — miket sokan igen sokra becsülnek s mik- 
nek igen sokan elsőbbségi jogot biztosítanak — és könnyeinknek 
oly sok a válfaja ; eredetük, tartalmuk, hatásuk annyira prob- 
lematikus, kuszált, hogy mindezt egy ilyen rövidke essay kere- 
tébe belepréselni, ott ismertetni, méltatni emberfeletti munka 
lenne. Azért én itt a nevetést s a könnyet csak a legáltaláno- 
sabb. a legmagasabb és a legszembeötlőbb vonatkozásaiban 
óhajtom tárgyalni, minden filozófia mellőzésével, kizárólag 
tapasztalati tényekre támaszkodva. 

Nemre való tekintet nélkül az érett embernek akár külső 
látható, akár belső láthatatlan nevetése egyedűl, önmagában 
még nem az ,iljúság , az ,igéret , a ,jövő"; legkevésbé az 
,erő , a ,győzelem". Mindezeknek az emberi élet komolyabb, 
nemesebb részét kitevő lelki értékeknek a nevetés csupán 
könnyen szétmáló, csillogó zománca, néha áttetsző, díszes 
felszín, olykor pedig szennynélküli sűrű, vagy elfakult, sza- 

kadozott takarója. Az első és második esetben szerv: a har- 
madikban az egésszel szervesen össze? nem függő tartozék. 
Sőt az se mindig bizonyos, hogy a nevetés alatt viruló élet, 
tehát ,ifjuság, igéret, jövő, erő, győzelem" lűktet, akár szú- 
nyadoz. Egyes esetekben alóla az élet fríss lehelete helyett 
éppen ellenkezőleg a kezdődő rothadásnak illata gőzö- 
lög. Tekintsünk csak szét alaposan magunk körül. hamar 
meggyőződhetünk ennek az állitásnak helyességéről. A neve- 
tés e szerint — hasonlóan a kivül szép, egészséges, de belül 
férges gyümölcshöz ; a tüdóbajban szenvedő arcának gyönyörű 
pirjához — igen gyakran az élet megtévesztő, hamis árnyalata, 
mely annak igazi tartalmához nem feltétlenűl, nem szükség- 
szerűteg alkalmazkodik és idomúl. Lehet azonban a nevetés 
nemes és tiszteletreméltó is. Az erkölcsileg jellemes, őszinte, jó 
embernek nevetése a legtöbbször az ő értékes egyéniségének érté- 
kes tükre, melyből lelki- és érzésvilágának szép, becsülésünkre 
méltó, jellegzetes körvonalai hűen domborodnak ki, tisztán tükrö- 
ződnek vissza. De a tükör — sajnos — amilyen drága, ép olyan 
kényes használati tárgy. Elég egy páratelt, fagyos lehellet, hogy 
felülete elhomályosodjék s a képnek vége. (Egyelőre ennél a 
pontnál eltekintek azoktól a nevetésektől, azaz tükröktől, melyek 
ferdítenek, csalnak.) A nevetésben továbbá lehet öröm, bol- 
dogság, jóság, ,jövőt igérő ifjúság, erő, győzelem"; és mégis 
— melyik gondolkozó fő vonja azt kétségbe? — a nagy és 
inténziv örömet, a nagy és mély boldogságot, nagy és mély 
jóságot, a nagy jövőt igérő ifjuságot, a nagy erőt, az erköl- 
csileg nagy és mély győzelmet egyedül a nevetéssel kiábrázolni, 
kifejezni, kimeríteni lehetetlenség. A nagy és mély jóságában, 
a nagy és mély boldogságában, a nagy és intenziv örömében, 
a nagy és nemes győzelmében nevető embernek szeméből 
könnyek omlanak, vagy — ami még felemelőbb látvány — 
szeméből a könny ragyog: a köny, ez a csudaszép emberi 
talizmán, mely a nevetést kimélyíti, értékét növeli és :konzet- 
válja. A nevetésnek ekkor többé már nincsen hangja, se szava : 
mindezek a silány, kifejező eszközök elnémulnak ajakán és ő 
maga valami nagyobbá, valami magasztosabbá : egy érzékeny, 
gyöngéd mosollyá szellemül. — Ep így a nagy jövőt igérő ifjú- 
ságot s a nagy erőt se a nevetés jellemzi, hanem az elsőt a 
kiváncsiskodó, az okoskodó, fürkésző, az élet sok fontos moz- 
zanatára kiterjeszkedő figyelem és érdeklődés; — a máso- 

dikat pedig a nyugodt, komor méltóság és sziklaszilárd, szerény 
önbizalom. A természetnek, a nagy mindenségnek grandiozus 
erői mindennél többet mondó, mindennél ékesebben beszélő, 
fenséges hallgatásba burkolódznak és sohase nevetnek. A nap 
hevít, lángol ragyog; az ég dörög, villámlik, könnyezik vagy 


mindkettő némán, szelíden mosolyog, nem pedig nevet, Bátran 


állíthatjuk tehát, hogy a nemes, erkölcsi értelemben vett , nagy" 
és, , mély díszítő jelzők leptöbbször a könny és egyetlenegy 
esetben se a nevetés érdemjelei. 


A gömbölyded termetű, joviális, pufók ábrázatú s mindig . 


,nevető emberek csak látszólag, azaz kicsinyes emberi és nem 


ő 


erkölcsi értelemben vannak ,felül". Kevés számú kivétellel . 
tulajdonképen ők képezik a nagy emberi társadalomnak a vélet- 


len, a sors szeszélye, az emberi korlátoltság folytán rugalmas, 
napraforgó egyéniségük — helyesebben egyéniségtelenségük — 
miatt felszinre dobott aljrétegét. Soraikból kerülnek ki az emberi- 


tsz sát 


ségnek tőről metszett, hamisítatlan sarlatánjai: a csúszó-mászók, 


a kapaszkodók, a verítéken s az emberi nemes gyarlóságon 
élősködők. Az ily emberek nevetése üres, szintelen: se benne, 
se rajta szemernyi erkölcsi érték sincs. A nevetésük alatt pedig 
legjobb esetben sekélyes, pehelykönnyű jellem és lélek, vagy 
inkább nagy mérvű jellemtelenség és lelketlenség rejtőzködik. 

A nevetés önmagában sohase , csuda-gyilok": még a , nagy 
kinevetők . a , rettentő khánok" kezében se az. A ,nagy kíne- 


vetők -nél, a ,láthatatlan hadsereg rettentő khánjainál" nem 


a nevetés, a gyilok a ,csudás", hanem a szív, az ész, a jellem; 
melyek azt forgatják és. a mód, ahogyan bánnak vele. Ezek 
a mély lángelmék, ezek a ,csodadoktorok" ötletes, sziporkázó, 
szellemes nevetéseikkel, villogó, éles bonckésükkel is a nagy 
emberi társadalom szervezetének csak a felületén pöffeszkedő, 
gennyes sebeket tudják eltűntetni, esetleg lemetszeni ;.dera 
betegségek csiráját, a fekélyek gyökerét kioperálni nem képesek. 
Egy Moliere-nek, egy Shaw Bernard-nak — bármennyire ragyogó 
zsenik — éppen műszerük: a nevetés fogyatékoságai, gyön- 
geségei miatt nem lehet soha oly nagy és mély hatása, mint 


egy Shakespearenek, egy Dosztojevszkijnek, egy Ibsennek, vagy / 


egy Strindbergnek. Mennyivel kevesebbet érnek hát akkor a 
szürke, kis embereknek szellem- s ötlet nélküli nevetései mind 
az önmagukra, mind a másokra gyakorolt jótékony hatás szem- 
pontjából. Ha ,minden nevetésünk", mely naponként millió, 

. meg millió alkalommal izetlenkedvé páváskodik és tűnik el 
nyomtalanúl a világürben, egy-egy , győzelem" lenne; — mily 
könnyen végig küzdhetnők így az élet nagy harcát! Ez esetben 
egészk önnyű szerrel mielőbb az eget is hatalmunkba ejthetnők. 
Egyebet se kellene tennünk, mint folyton csak nevetnünk, amit 
manapság — sajnos — ezerféle nüansszal elég bőséges mér- 
tékben gyakorolunk. Egyedűl a nevetéssel azonban se saját 
magunkon, se másokon — lehető legkevésbé a legértéktelenebb 
embereken —, se életünkön fényes és nagy győzelmet ki nem 
vívhatunk. 

A nevetés igazi terrénuma: elbűvölő, virághímes. tarka 
tündérkertje a gondtalan, csapongó ifjúság. Itt többé már — lát 
ható és láthatatlan formájában egyaránt — nem egyszerű, csil- 
logó zománc, nem díszes felszín, nem takaró, nem árnyalat, 
hanem mindezeknél jóval több: kevés híján az egész tar- 
talom; — reánk nézve pedig egy csodás, szép világnak, sír- 
jából feltámadt múltunknak melegen súgárzó, élő visszfénye. 
Ezen a varázserejű, szivet-lelket elkápráztató tündérföldön a 
nevetés a maga kicsinységében, a maga édes gyarlóságában 
. fenséges nagy úr, mert benne, szívének kellős közepén ragyog 
mulandó, anyagias földi életünknek minden veszendő kincsünk- 
nél drágább gyémántköve : az ártatlanság ékes koronája. A né- 
vetés itt tündérkirály, ki aranypilléreken forgó, minden emberi 
műremeknél művészibb álompalotában él — óh! — mely elre- 
begett picike imákból, régen eldalolt, naiv dalokból, játszi tündér. 
. mesékből, édes-fájó emlékeinkből, szertefoszló ábrándjainkból. 
visszanevető könnyeinkből és visszasíró nevetéseinkből van 


felépítve. — Előtte milliók hódolnak. Hatalmának fényében 
összeroppan a bűn, hogy — bár pillanatokra — fejét glória 


övezze. Birodalmában ércfalnál erősebb hadseregek minden 
fegyverzetüket elhányva, megsemmisülten, ihletett lélekkel borul- 
nak lábaihoz és varázserejének kábító illatától megittasulva, 
lánglelkű költők, mint sasmadarak, mint forró, égő sóhajok, az 
égbe röppennek, hogy számunkra ide lehozzák azt! És végül . . . 
és végül, féltő, aggódó reménykedéssel, nagy és mély boldog- 
ságtól hevesen dobogó szívvel jön felséges színed elé, te tün- 
dérkirály ! az élet küzdelmeibe belefáradt, redős homlokú gond : 
az édesatya; — repűl hozzád a rajjongó szeretettől átszelle- 
műlt Fájdalom, ki téged egykor keblén viselt : az édesanya, 
hogy mindketten rövid időre mókázó, kis gyermekké válva, 

belőled munkakedvet, erőt merítve, benned eggyéforrva, egy- 
mást keresve vagy újból egymásra találva, becézgető nevetéssel 
nyujtsák oda néked, mint szent áldozatot, véres veritékkel szer- 
zett, könnyekkel áztatott, puha kenyerüket ! 

Óh, ti kopott ruhájú, áldott, jó szülők! Ugy-e tudjátok, 
érzitek? — ha nem tudnátok, tanuljátok meg mélyen átérezve 
most. . ., most megérteni! — hogy ez a nevetésetek és minden, 
e tündérvarázsban verejtékes könnyek, gondok, fájdalmak között 
megszületett nevetés már nemzeti oklevél, gazdagság, mara- 
dandó szépség s hasonlatos a kisded ártatlan, égi tisztaságú 
nevető gyöngédséghez, mely előtt még a ,nagy Megváltó is 
szelid alázattal hajt térdet, hogy — a világ aljasságától, a vét 
kek fennhéjázó képétől, az irástudók. farizeusok, felfúvalkodott 
nagy senkik fölényes és mégis üres szócsépelésétől megundo- 
rodva, elfordulva — karját örömkönnyek között tárja felé: 
, Engedjétek hozzám a kisdedeket!" Mi, ah, minden korok 
minden lángagyának vesédig ható, szatirikus nevetése e csilin- 
gelő, édes nevetésekhez képest! Ti sívár szívű kegyetlen embe- 
rek, ezt a Nevetést, — melyben Mult s Jövő kebleiteken keresztűl 
egyesűl, — kinevetni, keresztre feszíteni ne merészkedjetek ! 
Ennek a Nevetésnek templomába csak verejtékezni . . ., ártatlan. 
gyermeki lélekkel nevetni vagy — ha szennyréteg burkolta azt. 
körűl — csak vezekelni..., hitvallást tenni . . ., imádozni jár- 
jatok! A könny, mit e Nevetés oltárának — elhúnyt, nagy 
őseitek sóhajaiból, fájdalmaiból, örömeiből és verejtékeibőj 
századok folyamán készült — aranyterítőjére hullattok ; a könny, 
mely a Jelenben arra szemeitekből annyiszor legördűl: oh, 
csak egyedül, ez az egyszer édesen, máskor fájón mosolygó 
Könny lehet s legyen most számotokra az igaz-élet, a JÖVŐ : 
, ifjúság, igéret, erő és győzelem!" Ne sajnáld könnyeidet, te 
önző, gyarló ember, se hited, se multad, se a nagy természet . 
örökszép templomában, mert e templomoknak ragyogásából 
fakadó könnyed az emberiségnek közös kincse; míg az a 
másik, ettől a ragyogástól független s az élet súlyos terheit 
nem érző, ötletes vagy léha nevetésed a sorsnak csupán 
kevesek részére biztosított, illuzorius, kétes értékű  privile- 
giuma ! Ember-mivoltodban keresd a mélységet és a magas- 
ságot! Könnyed abban a mélység s belőle kiragyogó moso-. 
lyod a magasság! Ne fetrengj, el ne merülj azért gyáva könnyek 
között az élet mocsarában; de fölényes, meddő nevetéseknek. 

. az lcarus-szárnyain Istened fölé emelkedni se próbálj! Ismét 
jól jegyezd meg, hogy nem viháncoló, frivol nevetésed, hanem 
szíved mélyéből feltörő, bátor kis könnyed az általánosabb, 
emberibb tulajdon : s mert általánosabb és emberibb, lényedhez 
 fegyverűl is méltóbb, időszerübb és hatásosabb! Könnyelmű, 
rideg nevetésekben az emberi lelkek egymástól lassan-lassan 
elhidegülnek, szétválnak; míg forró könnyekben mindinkább 
összejönnek, eggyéforrnak. Felszínes, áttetsző nevetésünk olyan, 
mint a gyorsan tovasurranó, csapodár barát: míg szerény, kis 
könnyünk életünknek tövíses útján mindig jó, engedelmes, hű- 
séges útitársunk. A nevetésed harca lehet nemtelen ; — a köny- 
nyedé soha! Az örömnek könnye ép oly tiszta, mocsoktól ment, 
mint a megbánásnak vagy a fájdalomnak könnye. A nemtelen 
indulatoknak közködő, verejtékező könnye azért nemes, mert 
fékezi, puhítja ; sok esetben szívünkből teljesen kimossa azokat. 


A képmutató, farizeuskönny, — mellyel a nevetés ólálkodva 
prédára les és bravurosan vív, ami különösen a női nemnél 
gyakoribb eset, — nem könny többé, hanem a könny folt- 


nélküli köpenyét magára öltő, álnok nevetés. Sziporkázó, gúnyos 
nevetésed, mint javító eszköz, mint támadó fegyver : felületes- 
ség: — a könnyed, mint javító eszköz, mint védő paizs, lehet 
világbirodalmakat ledöntő, hódító hatalom ; tengerek mélysége, 
melyben milliárd élet csirázik, éled és eszmél! Nézd még a 
Golgotán, keresztrefeszített Üdvözítőnek szelid szemein imbolygó 
s vértanúk ezreinek a lelkében égi fénnyé szellemült könny- 
leplét; — hát nem könnyeket fakasztanak-e szívedből köny- 
nyei, hogy azoknak csöndesen szárnyaló mosolyán, hitén hozzá 
emelkedhess és általuk éretté, vele harcolhass!? Amely kebel- 
ben a nevetés: , hitvallássá, elvérző áldozattá, hősies aktivi- 
tássá, még hősiesebb passzivitássá", azaz hitté, mosollyá 
nemesülhet:; óh, annak mélyén már régóta a tőlem rajongva 
szeretett, harcos, kis könnynek balzsamos árja csörgedez! 
A nevetés egyedül, egymagára legtöbbször csak ciíra rongy, 
silány diadalmi jelvény! — míg a könny a szenvedélyek tisztító 
nedve: a fájó érzések levezető csatornája; az élet labvyrinthu- 
sából kivezető vezérfonál; egekbe nyuló, meredek út, melyen 
a gyengék is fehér homlokkal, Istennel szívükben buknak el 
s melyen a bátrak, a szerencsések az emberi hivatás homályba 
vesző, legmagasabb magaslataira juthatnak. A nevetés, mint 
harci vért és tőr, lehet csípős szellő, fagyos szél, pusztító vihar, 

minő a ,nagy" kinevetők, a nagy vígjátékírók nevetése; 


de a szem fényes kárpitján elterülő és a szívre lassan, méltó- 


ságosan visszasuhanó parányi könnycsepp feneketlen mélységek 


örvényéből felsodort igazgyöngy, semmi földi kinccsel meg nem . 
vásárolható, égi ajándék, melyből egész világok sarjadnak ki. 
s melynek ölén világok hamvadnak el, hogy a romokból újak; 
szebbek, dicsőbbek szülessenek! A nevetésünk igen gyakran 


életünknek bűnre csábító Mephistója; —  könnyünk földi 
vergődéseinknek a kezdete . . ., piszokban, porban gör- 
dülő gyémántszeme . . ., s — óh, hányszor! — befejező, 


néma hymnusza. A csecsemő sírva jön a világra és könnyei 
elkisérik őt a koporsóig. A kínjaitól percekre megszabadult, 
haldokló; az életében legalább egyszer feltétlnűl komoly, bölcs, 
igaz ember, mint ártatlan kisgyermek, reménykedve, összetett 
kezekkel fohászkodik szerető Istenéhez; s a szemében merengő 
búcsúkönny — ki tudja ? — talán az ő földi léte minden szép- 
ségének, szenvedésének utolsót lobbanó, méla ragyogása . . ., 
és az arcát felderítő, szótalan mosoly talán megerősödött, tisz- 
tult hitének a titokzatosan feléd sóhajtó igérete. 

Minden fontosabb, sorsodra döntő befolyással bíró lelki- 
megmozdulás. ami e két végpont közzé esik, főleg lemondások- 
nak ..., nevető kísértéseknek sorozatos láncolata. melyekkel 
szemben tanúsított magatartásod . . ., ellenálló képességed, bátor 
vagy gyáva könnyeid alkotják nagyobbrészt életed értékének 
fokmérőjét. Ne tapadj hát a röghöz! Nevetve, bátran mondj 
le arról, amiről le kell mondanod; de könnyeiddel védjed azt 
amit Istened. multad, jövőd érdekében meg kell védened! ! 

Es, ha szellemes, illanó, akár hitetlen, fölényes neveté- 
sed — mondjuk — , lényegében szabadságharc" is (azaz legtöbb- 
ször kínzó gondolataidtól, testi és lelki szenvedéseidtől való 
hasztalan megszabadulási vágy : erőlködés), ki tagadná azt, hogy 
e szabadságharcot nagy. testi- és lelkimegrázkódtatások esetében 


§ 


dea átte 


ea? ál et 


egész sikerrel, teljes diadallal nem a nevetés, hanem a könny 
vívja meg?! A nevetés e viharokban félénken meplapúl, előlük 


gyáván vagy csúfosan leverve elódalog, hogy — a csatazaj, 
a halálhörgés elmultával, kellő - pillanatban megjelenve, — 


érdemtelenűl bekasszírozza a nem őt illető tapsokat és homloka 
köré fonja igénytelen, kis hőse: a könny által saját élete fel-. 


áldozásával kivívott győzelemmel ölébe hullt babérlombjait. 
Miért kérkedel. hát te üres, léha Nevetés, orzott kincseiddel 


Í 


i 

mikért elnyomott, szomorú társadnak, a Könnynek elődjei verej- 
tékeztek ?! A nemes könny és a nemes veríték nemcsak lénye- 
gében, hanem még formájában is egy és ugyanaz: — amiből 
önként következik, hogy a könny és nem a nevetés bensőnknek a 
komolyabb, tartalmasabb szabadságharcosa. — A selypítő, édes, 
kis gyerek jön-megy, játszik szaladgál, csacsog, lepkéket űz . . . : 
az arany-ifjú vicceket gyárt, verseket farag, ábrándokat hajszol 
és mindkettő elbájolóan, ártatlanúl nevet: míg a meglett férfi 
s jó ember szívének könnyei között verejtékezik! A nevetés 
— a multból vagy a tiszta gyermeki nevetésből fakadó nevetés 
kivételével — a gondterhelt, férfi kebelben egy csöppet sé sza- 
badsághős, hanem igen gyakran szürke, falánk kakukfiók, 
melyet festett képű, kegyetlen anyja: az öröm, a benne sajgó, 
Fájdalom ölére csempészett. A nevetést is csak a könny mossa 
széppé, naggyá és dicsővé. Vagy nem sírva vigadtak-e nagy 
őseid, magyar testvérem ?! Megőrzött és megbecsült könnyeid- 
nek méhében a nevetésed mosollyá halkul, melyből az Alkotó 
s a nagy mindenség égi karának szent zsolozsmája zsong: 
Nevetésed ellenben önmagában — hű kisérőjét a könnyet 


. megtagadva — néha irigy, önző, zárkózott természetű kényúr, 


ki már arra is elsápad és torzzá görbíti undok száját, ha a 
mások szenvedésének bár pillanatnyi megenyhülését látja. Egyes 
esetekben ismét mesterséges, színtelen álarc, szemfényvesztő 
bűvészmutatvány, ahol vért szürcsöl és jóságot mímel. Némely- 
kor zsarnoki gőggel zárja a könnyet s a fájdalmat szíveteknek 
és lelketeknek redőibe csupán csak azért, mert egy másik 
arcon minden percben feltünhető, rivalis zsarnoktársának rész- 
vétbe burkolt gúnyjától remeg. Gyakran csal, ámít, Potemkin- 
falzakat fest, bohóc modjára ugrál s gondjainkat és fájdal- 
mainkat mámoros álomba ringatja, hogy aztán ébredésükkor 
annál gyötrőbben szaggassák azok keblünket kifigurázásuk retor- 
ziójaként. Igy fest a nevetés, mint szabadságharcos, mint 
szabadsághős , én"-etekben, ti emberek ! A nevetés tehát egyedűl 
küzdeni . . ., sikeres, vértelen belső és külső szabadságharcot 
vívni vagy nem tud vagy nem szeret. És, ha valamit tesz, 
munkájának a bére minidig magas ár. Megszünteti ugyan pl: 
a csiklandozásból eredő feszültséget ; de ténykedésének a he- 
lyvén ég is ám a bőröd! Eloszlatja ugyan megkövült fájdalma- 
dat: de cserébe jutalmúl elrabolja az öntudatot. Az intenziv, 
mély fájdalmában. felnevető ember többé már nem öntudatos 

lény, hanem élő-halott, őrült. Nevetéssel a nyomort, a szenve- 
dést a fájdalmat csak takargatni, leplezni, ideig-óráig elaltatni 
lehet: de felszabadítani, meggyógyítani nem ! Ne nevetéseddel 
áltasd sorsüldüzött, szenvedő embertársadnak nyomorát, hanem 
inkább adj neki egy darabot verejtékeddel — óh, hányszor 
másoknak a verejtékével vagy verejtékén — szerzett, könnyes 
kenyeredből! A nevetésed legtöbbször csak arra alkalmas, hogy 
épen legérzékenyebb, legnemesebb, legtisztább szívű és lelkű 
embertársadat sebezd meg vele. Nagyon kényes, komplikált 
szerkezetű fegyver ez: használatának a helyéhez, mikéntjéhez 
és idejéhez érteni kell! Ha nem ismered, ne nyulj hozzá!! 

A könny, habár nem is szünteti meg, habár nem is 
olvasztja fel mindig pillanatok alatt testi és lelki szenvedé- . 
seinket: de legalább enyhíti, mérsékli azokat s így munkája 
eredményesebb, őszintébb, kevesebb bérrel is megelégedő és 
mégis tökéletesebb, Könnyed azonban fakadjon szívednek 
mélyéből s légyen bátor harcos! Írtózz gyáva könnyeidtől, mert 
a gyáva könnyek — akár a te szemedből, akár mások sze- 
méből ömlenek — ellankasztanak, sorvasztanak és lassan- 
ként kirothasztják belőled az életenergiát! A gyáva könny 
épen olyan káros, mint a nemtelen nevetés, amely viszont 
nemtelenné, értéktelenné teszi érzésvilágodnak esetleg egyéb- 
ként hasznos és értékes javait. IKkövesd  Megváltódnak 
verejtékező, ércnél, sziklánál szilárdabb, de azért szelid, 
jóságos könnyeit, melyekre égő, forrongó kebledben felépítetted 
hitednek templomáti A gyáva könnyek és nemtelen nevetések 
megingatják : az ártatlan nevetések, a bátor, igaz könnyek, a 
tiszta verítékből kisarjadt mosolyok pedig erősítik, megedzik 
e templomodnak még roskadozó oszlopait is. Krisztusodnak 
megsemmisítő, szerény, határozott kézlegyintésével útasítsd 
vissza vigyorgó Ördögödet és akkor nem kell félned se élettől, 
se haláltót! 

Szívednek a nevetése lyra, dal; a könnye szomorújáték; 
a mosolya hit. Es amilyen lelken szűrődik át a nevetésed, 
olyan a dalod; milyenen a könnyed, olyan a sorstragédiád ; 
s aminőn mosolyod, olyan a hited. 

Ahol a könny és nevetés élete végleg megszakadt, ott 
dermesztő tél, íjesztő csend honol. 

Ahol a könny és nevetés egymást megértő szeretetben él- 
nek, ott Isten országának jótékony meleget árasztó napja világít. 

Ahol a könny és nevetés eggyé válnak, mosollyá szelle- 
mülnek, ott Isten lényének parányi öröktüze lángol és ragyog. 
Az esőcsepp, a harmatcsepp talán Istennek földre ejtett 


könnyei; az esőcseppben, a harmatcseppben fürdő, bájos kis 


virág, fűszál, búzakalász talán a , Föld -nek Feléje: szálló, esdő 
fohásza; s az égen ívelő tündérszép szívárvány talán az Ő 
földre lesugárzó könnyes mosolygása. 

A nagy mindenség teremtményei: a dalok, a lények mo- 
solyokban fogantatnak, (e mosolyokra ébren őrködő gonddal 
vigyázzatok! !) . . . fájdalmakban születnek . . ., szenvedésekben 
érnek és nőnek naggyá... s könnyekben tisztulnak meg, hogy 
beláthatatlan időn túl — ki tudja ? — ismét mosolyokká szel- 
lemüljenek. Egszerű, világos, megérthető örökigazság ez: s nem 
pythagorasi álom — véssük a lelkünbe! A ,lenni, vagy nem 
lenni" problemáját pedig és mindazt, mi örökrelytély, öröktitok 
marad a számunkra, bízzuk csak nyugodtan Ő reá: — kit, ha 
elmélyültél, szerető szíveddel bárhol megtalálhatsz — Gond- 


: viselőnkre, a mosolygó, szép lelkek és a nagy mindenség nagy 


Alkotójára ! Úgy legyen ! 
(Torockó.) Dr. Balogh Józset. 

Vallás mindig volt s mindig lesz. 

Az emberi lélek a vallásban találja meg hítét, reményét 
és szerelmét. 

Míg ki vagyunk téve a szenvedélyek viharának és 
a csalódásoknak, addig vallásra szükségünk van. Minél jobban 
érezzük emberi elménknek szük korlátait, annál szűkségesebb 
a vallás. Emberi bölcseség a vallást sohasem pótolhatja. Csak 
a vallás erejével lehet a tökéletességnek magasabb fokára 
emelkedni. A .való tudomány is csak Istenhez vezet s minél 
jobban elmerülünk annak búvárlataiban, annál jobban érezzük 
a hitnek szükségességét, mely nélkül sem egyén, sem társa- 
dalom, sem népek, sem a népekfölött uralkodók nem élhetnek. 

Ha a materializmus lenne is a jövő vallása s az isten- 
ségnek oltárai leromboltatnának s ezeknek romjai felett a zsar- 
nokság trónjai épülnének fel, — az emberi gyöngeséget s e 
gyöngeség érzetét az sem lesz képes kiküszöbölni. Isten úgy 
alkotta nemünket, hogy támaszra legyen szükségünk, mi előtt 
meghajlunk. Az ember mindig valami felsőbb lényt fog keresni, 
ki előtt leborul, alázatosan megnémul s akihez áhítattal 
imádkozik. Az imában megnyilvánuló élő hit életünknek Isten- 
ben való lakozása s az emberi szívnek egyik legnagyobb kin- 
cse. Akit a hit jó cselekedetekre nem búzdít, annak mi marad 
hátra e világon? Annak a véghetetlen ég valóban nem más, 
mint egy kietlen nagy puszta. 

A természet nagyszerű jelenségei is hinni késztetik az 
embert. Nincs ember a világon, kinek keble fel nem indulna, 
midőn egén cikázó villámok között felhangzik a mennydörgés 
szava — legyen Isten! Van tehát valami a természet nagy- 
szerű csodáiban, mi szívünk fölött nagyobb befolyást gyakorol, 
mint azt büszke filozófiánk meg merné vallani. Istent lehet 
eszünkkel keresnünk, de csak az emberi lélekben és a szívben 
lehet megtalálni, mert a lélek beszél Istennel, a lélek él Isten- 
ben; a szív termeli az érzést, az érzés tölti be a gondolatot, 

. nemesíti meg az eszmét. A szív és a lélek kapcsolja össze az 
istenit az emberivel. 
Meg kell találnunk az Istent! Istent csak erős hítű és erős 
. szívű emberek találhatják meg. Ilyen embereket egyedül csak 
a vallás képes nevelni. E téren domborodik ki a vallás igazi 
nevelő értéke s óriási jelentősége. 
A vallás az emberi lélekben nemcsak eszmél, gondolkozik, 
hanem állít, alkot, saját erejének tudatára jut és hatalmat gyakorol 
. az emberek felett. Mint kiolthatatlan, hatalmas érzés eszméinek 
határozott alakot ad és a rokonérzésű embereket tömöríti s 
igen nagy szervező és vonzó erejénél fogva az embereket fele- 
kezetekké hozza össze, kik ebben a szervezetben nem külső 
szükségnek, hanem belső lelki állapotok vonzalmának hódolnak. 
A vallás az erkölcsi -érzet mellett a leglényegesebb jel, 
mely az értelmes embert az oktalan állattól megkülönbözteti ; 
a legfontosabb tényező az egyed, a család és az állam életé- 
ben: alapítója és fentartója a: civilizációnak, a tudománynak 
és művészetnek. Széppé teszi a földi életet, ápolja tehetségeink 
legjavát, lendületet ad a léleknek, erőt az akaratnak s ezek 
által ápolja az egyéni, családi és a társadalmi boldogságot. 
Emeli a törekvés, a munka és a küzdés vágyát, az élet ösztö- 
nét, támogatja az embert a létért való küzdelemben, nemesíti 
fegyvereinket s jó cselekedetekkel gazdagítja egész életünket. 
Megtermékenyíti az elmét, megnyugtatja a szívet, szabad, 
boldog embereket teremt. Megtanít elmélkedni, szeretni. Behá- 
lózza az emberiséget az okoskodás szálaival s megaranyozza 
az életet a költészet nemes gyönyöreivel ; telerajzolja az emberi 
szellemet a mértan gyakor ati idomaival, a művészet ragyogó 
színeivel. Eszmékkel és fogalmakkal tölti be a vágyódó emberi 
lelkeket. Megragadja a képzeletet, felemeli érzelmeinket, fel- 
magasztalja a hilet, magával ragadja a művészetet, melyet 
megtisztít s megszentel; az ember lelkének közvetlen, még a 
nyelvnél is kifejezőbb tolmácsává, a népnek mindennapi kenye- 
révé válik. 
Természetes és szükségképeni megnyilatkozása az emberi 
szellemnek s mint ilyen élni fog, ameddig csak emberek élnek. 
Az emberek vallásos fogalmai nagyon változatosak, de 
mindenik ugyanazon lelki szükségek kielégítésére szolgál. Az 
ember különféle oltárai előtt épen lelkületének legnagyobb 
vágyaiban, legnemesebb aspirációiban ugyanazon rejtélyek 

magyarázatát, ugyanazon bajok vigasztalását keresi. Ezért 
majdnem minden vallásban, mint annak szépsége, kifejezésre. 
jut három magasztos gondolat: az istenség eszméje, az isteni. 
gondviselés és a halhatatlanság. 

Az istenség eszméje minden vallásnak egyik legfőbb alap- 
elve. A művelődés kezdő fokán levő népek is, midőn a ter- 
mészet jótékony vagy ártalmas hatalma előtt leborulnak, nem 
magát a tüneményt, hanem a felső hatalmat és értelmiséget 
imádják, mely azt a tüneményt akarata szerint szabadon igaz- 
gatja. A művelt ember vallásában olyan az istenség eszméje, 
mint a nap, mely mindent eltölt világával, mindent áthat meleg 
sugaraival s melynek reflektált világát mindenütt megtaláljuk, 
de amelybe gyönge szemünkkel egyenesen néznünk nem lehet, 
mert: , Léte világít, mint az égő nap, de szemünk bele nem 
tekinthet." : 

Az istenség nagy gondolatát, ki a teremtésben keresi, - 
mindenütt fel fogja találni. Már a természet puszta látása is 
meggyőzi az embert az istenség létéről, akkor a természet 
tanulmányozása sem ingathatja meg ezt a meggyőződésünket. 
Mert a világ nem lett kevésbé nagy, mióta megtudtuk, hogy 
egyes ködfoltokban, melyek a csillagok közt lebegnek, egész 
világrendszerek vannak ; életünk sem vált kevésbé bámulatossá, 
mióta a mikroszkóp megmutatta, hogy az eddig ismert lénye- 
ken kívül a lényeknek véghetetlen sora létezik. Mindig több 
és több okot találunk a csodálkozásra s ez a tisztább látás 
csak emeli bámulatunkat, mellyel a mindenség teremtője előtt 
meghajlunk. 

A vallásnak másik szépsége s talán legfontosabb tana: 
az isteni gondviselés. ,Ki a gondviselésben nem kételkedik, az 
előtt minden egyéb kétely elveszti kínzó fontosságát — mondja 
báró Eötvös. Mert az embert akármennyi veszteség érte is, ha 
az isteni gondviselésben való bizodalmát megtartotta, a sors 
csapásai nem sujthatják le. Hisz nincs nyomorultabb teremtés 
a világon oly embernél, ki az anyagi világon kívül vagy felül 
álló istenségnek gondolatát elismerni nem akarja vagy hinni 
nem képes. Pedig a világ minden hatalma, élvezete és dicső- 
sége mi azon meggyőződéshez képest, hogy egy határtalan 
Jóságú és hatalmú lénynek közvetlen gondviselése alatt állunk ? 
Teljesen logikátlan azoknak a gondolkozása, akik az istenség 
létezését kétségbe vonják, másfelől az isteni gondviselést tagad- 

ják. Hiszen az a mindenható erő, mely akarata által a minden- - 
séget létrehozta, nem szünt meg erő lenni. Ha néha egyes 
komolyabb gondolkozókban a gondviselés, sőt az istenség iránt 
kételyek támadnak is, ezeket csak azon igazságtalanságnak 
látása támaszthatja szívükben, melyet földi dolgainkban tapasz- 
talunk; de ezen okoskodás csak addig megcáfolhatatlan, míg 
emberi létünket földi életünkkel bevégzettnek tekintjük. Itt nyo- 
mul előtérbe a halhatatlanság eszméje, mely az egyedűli, de 
egyszersmind tökéletes megfejtése e látszó ellenmondásnak. 

Egy hang tiltakozik az emberi öntudat rejtelmes mélysé- 
gében az elmulás gondolata ellen. A lángelmék irodalmi és 
művészi alkotásaiban mindenütt ott lappang a halhatatlanság 
gondolata. A vak Homér az istenek : fényes hazájáról danol. 
Sokrates a kezében tartott méregpohár mellett a jövendő élet 
bizonyosságáról vitatkozik. Elmulni buta szó ! — így szól Göthe 
s utal az emberiség örök hitére, mely szerint a látszólagos 
halál mindig egy új élet születése. Az az oxigén-atom, amelyet 
kilehel a tölgyfa, a gyermekbölcsőbe száll, hogy ott az élet 
lehelletévé váljék. A haldokló utolsó fohásza talán " virággá 
válik vagy zöldelő mező mosolyává, mondja Flammarion. Az 
anyag és erő nem pusztulhat el. Egyik is, másik is csak ala- 
kot változtat s így a fejlődés és a hervadás körélete csak egy- 
. mást váltják fel, s így a halhatatlanság nem egyéb, mint az 
eleven erőnek új alakokon keresztül folytatott állandó élete. 

E világon az örök elpusztítási törekvésből támad minden 
élet. A lét azzal szüli a létet, hogy meg akarja semmisíteni 
azt. A földbe esett magot meg akarja rothasztani a talaj kémiai 
hatása s ezzel kicsiráztatja; a naprendszer minden egyes tagja 
a másikat önmagába akarja belevonni s ezzel örökre biztos 
útján megtartja; bennünket szakadatlan tűzzel éget az anyag- 
csere rajtunk átözönlő tűzfolyamata és az égés következtében 
piros az arcunk, meleg a vérünk, szeret a szemünk. A növény 
életéhez az ásvány pusztulása szükséges, az ember életéhez 
növénynek, állatnak halála kell. Igen, mert minden támadás, 
ami az életel éri, tulajdonképen felfejti, kibontja, diadalra  jut- 
tatja annak alvó erőit és rejtett gazdagságát. 

Fáj, nagyon fáj nekünk, igaz hívő keresztényeknek, hogy 
még most is vannak sokan, kik nem akarják elismerni a val- 
lás nagy, erkölcsi jelentőségét, nem akarják megérteni, átérezni 
annak szépségeit, fölfogni fenséges magasztos gondolatait. Pedig 

aki nem tud hinni, annak szelleme a kétely és bizonytalanság 
örök háborgása miatt soha megnyugodni nem képes s lelke. 
egyensúlyt veszít abban a szörnyű ürben, mely az élet vágya; 
és a halál vágyai között tátong. A hitetlennél a kötelességek 
elértéktelenednek s kezei közül a feladatok kisiklanak. Eletét . 
nem tölti be a felelősség komoly érzete s állati tengődésének. 
korlátolt határai között sohasem élvezi a végtelenség gyönyö- 
reit s az örökkévalóságnak büszke öntudatát. 

Csak Isten adhat világosságot! Ezért még a tévelygők 
lelkében is ápolnunk kell a vallásos érzést. De ha eredményes 
munkát akarunk végezni, le kell szállnunk a bérctetőről, a 
tudományok magasságából az igazi élethez, az igazi igazság- 
hoz, az igazi úthoz, a fáradó, a törtető néphez. Az út, mely 
hozzájuk vezet, az igazi út..A verejték, melyet ontanak, az 
érzések hullámjárása; a csók, mely ajkukon csattog — az 
indulatok viharzása; — a dal, mely lelkükből csendül ki, a 
gond, melynek árnya keblükben borong; a könny, melyet a I 
szenvedés sajtol ki belőlük ; az áhítat, mely időnként megszállja 
őket: együtlvéve adják az igazi igazságot, amely kacagja. a 
remeték aszkétizmusát s a tudósok kategóriáit, mert az ők 
realizmusa az egyetlen talaj, amelyben a hitnek magva meg- 
fogan, kicsirázik, virágot hajt és gyümölcsöt érlel. 

Az istenadta nép természetes élele megoszlik ég és föld 
között. Érzékeivel a földé. ihletével a mennyországé. Tehát mi 
ne az Olimpus magaslatán keressük a lelki kincseket, hanem 
a néplélek mélységes tengerének hozzuk felszínre gyöngyeit, 
hogy a néplélekben lakó égi szikrák melegítsék a közérzületet. 
Ragadjuk ki a vallást a világias szellem áradatából, mely. csak 
hitetlenséget terjeszt s helyezzük azt vissza oda, ahol Jézus 
helyét megjelölte volt: az emberek szívébe és lelkébe. Forró, 
keserű könnycseppek sirása helyett értsük meg már a kor 
intését s továbbra is ne akarjuk elhazudni az óra és feladat 
komolyságát. Gyermekeink pici keze kér, hogy mentsük meg 
számukra az élet kalászát, az ég mosolygását, arcuk kacagá- 
sát, lelküknek nagy, vágyó, akaró élethitét s ne engedjük, hogy 
jövőjüket könyörtelen, örömtelen, sírig vonszolt robottá rom- 
bolja a végzet. 


let tar — dts. dlemelkatmazy rgy döl lja sms 


Dr. Szolga Ferenc. 


KÜLFÖLDI SZEMLE. 


(Amerikai Egyházak Statisztikája.) 


Z Dr. ÉS 03 Watson, az Amerikai Egyházak Szövetség- 
tanácsának statisztikusa nemrégiben közölte az 1922. évi jelen- 
tését, mely az Egyesült Államokban a különböző egyházak 
számára 1,220.428 tagszaporulatot mutat, jóval nagyobbat, mint 
bármelyik megelőző évben. Az unitáriusok számára 4624 tag- 
szaporodást tüntet fel. 

Az összes egyházak tagjainak száma e legutóbbi hivata- 
los kimutatás szerint 47,461.558. Megjegyzendő, hogy, a róm. 
kath. egyházat kivéve, tagoknak csak azokat a felnőtt férfiakat 
és nőket számítják, kik valamelyik egyházközség vezetője előtt 
ünnepélyesen kijelentették, hogy az illető egyház tagja óhajta- 
nak lenni s ez elhatározásukat névaláirással is megpecsételték. 
Az elmult évben a tagszaporulat megközelítőleg 50"/0-al nagyobb, 
mint a megelőző öt évben együttvéve. 9591 új gyűlekezet ala- 
kult, 15.252 lelkész szenteltetett fel a lelkipásztori munkára. Az 
összes gyűlekezetek száma ma 243.590 ; 214.583 lelkésszel. 

A. tagszaporulat átlag számítva naponkint 3345 volt az 
elmult évben. Ez átlagos számítás szerint minden nap 42 lel- 
készavaátás történt és 26 gyűlekezetalakítás. 

A lelkészhiány nem ép oly nagy, mint ahogy abból a 
tényből lehetne következtetni, hogy a gyűlekezetek száma 
29.007-el nagyobb, mint a tényleges lelkészeké. Sok lelkész, 
különösen vidéki helyeken két vagy több gyűlekezetet is szol- 
gál. Ezenkívül számos missziói intézmény és vidéki egyház- 
község világi férfiak vezetése alatt áll. A világi férfiaknak ez 
az egyházi tevékenysége különösen jellegzetes vonása az 
elmult esztendőnek. 

Amiatt az egymástól kölönböző módszer miatt, ahogy a 
tagok számának összeállítása a különböző egyházaknál törté- 
nik, köztük összehasonlítást tenni nagyon nehéz. A róm. kath. 
egyház pl. 18,104.804 tagot számlál, de tagoknak számítja 
mindazokat, akik megkereszteltettek. Az evangélikus protes- 
táns egyházak (nem tévesztendő össze az európai lutheránus 
egyházzal) 27,454.080 tagot mutatnak ki, de csak a felnőtteket 
számítják. j 

Az a harminc egyház, mely hivatalosan is összeköttetés- 
ben van a fenti szövetséggel, 20,722.142 tagot és 149.436 gyű- 
lekezetet számlál 119.077 lelkésszel. Szaporulat az elmult évi 

gyarapodással szemben 869.261. Lélekszámuk, a gyermekeket 
is beleértve 59,021.718. 

Az összes egyházakban a lélekszám, beleértve a gyerme- 
keket is s mindazokat, akik megkereszteltettek vagy bármely 
körülmény folytán egyházi szolgálatot vettek igénybe : 98,.878.367. 

Az egyházak és kormány által kölcsönösen aprobált táb-. 
lázat a következő : 


Protestáns-- — — — — 5 — -— 78113481 
Róm. kath. —- -—- — — — —- —- 18104804 
Zsidó — za Tsz ez — o r—gy 1.600-000 
Mormonok  —- - - - —-  — 604.082 


Orthodox keletiek (görög és orosz) 456.054 


A zsidókról a kimutatás ugyanaz, mint a megelőző évben. 


Az összeállítás alapja a keresztényekétől az ő változó számí-. 


tási módszerük miatt különbözik. Maguk a zsidó hatóságok a 
zsidó lakosság számát az Egyesült Államok területén 3,300.000 i 


nél többre becsülik. 


Jóllehet több nagy egyház részéről az évi kiadásokat ille-- " 
tőleg jelentés be nem érkezett, a kéznél fekvő adatok szerint 


az egyházak híveiktől 16,628.894 dollárt gyüjtöttek. Az összes 
költségek, mit fedeztek is, 505.052.978 dollár volt. 

A tagszaporodás jórészt a róm. kath. egyház nyereségének 
tulajdonítandó, mely 219.158 lélekszaporodást tüntet fel : a Püs- 
pöki Methodista egyház 122.975-öt: a Délvidéki Baptista Kon- 
vent 97.116-ot és a Nemzeti Baptista Konvent (néger) 74.570-et. 
A róm. kath. egyháznál, összehasonlítva az elmult öt évi tag- 
szaporulattal, mely évenkint átlag 432.766 volt, kisebb tagsza- 
porulat mutatkozik. 

Az egész országban a legtöbb lelket a Methodista egy- 
házak számlálnak ; lélekszámuk 23,253.854. Mindjárt a Metho- 
disták után következnek a Baptisták 22.869.098 lélekszámmal. 
A harmadik a róm. kath. egyház 18,104.804 lélekkel. A negye- 

ik nagy egyház a lutheránus 7,043.854, ötödik a presbiteriánus 
6,726.698 lélekszámmal. 

Legszembetűnőbb az orthodox keleti egyházak lélekszapo- 
rodása, mely nem kevesebb, mint 10"9/o Számuk az elmult 
évben 411.054-ről 456.054-re emelkedett. Ez egyrészt a görög 
orthodox egyház jólszervezettségének, másrészt a görög hítűek 
nagyszámú bevándorlásának tulajdonítandó. A Methodista Pro- 
lestáns egyház az elmult öt évi veszteséggel szemben 8000 
szaporodást mutat. 

. Míg a gyűlekezetek számát illetőleg a Krisztus Tanítvá- 
nyainál (Disciples of Christ) és a Congregációnálistáknál egy- 
aránt apadás mutatkozik, addig az egyháztagok számát illető- 
leg ,mindkettőnél . szaporodást látunk és pedig az előbbinél 
d026, az utóbbinál 19.046 tagot. A Püspöki Egyház (Episcopa- 
lian) az előző évekkel. szemben a tagszaporodást megkétsze- 


e ae a a emeseztse e essetek Zo le A 


hŰ 

rezte. Az unitáriusok 4624 új tagot nyertek, ami csaknem 4/o. 
Igy az ő tagjainak száma e kímutatás szerint 108.560. 
, Christian Science -isták (Evangélium erejével gyógyí- 

tók) egyháza 1759 gyűlekezetet jelentett be 3598 olvasóval; a 
tagok számát azonban nem jelöli meg. Az Adventisláknál 2567 
tagveszteség mutatkozik, minthogy az egyháztagok száma az 
1922-iki jelentés szerint 133.666 a megelőző évben kimutatott 
136.223-al szemben. A Mormonok 16.164 új tagot nyertek. 

A legutóbbi hivatalos statisztika szerint tehát a különböző 
felekezetek tagjainak száma s az 1922. évi szaporulata vagy 
vesztesége az alábbi táblázatban tüntethető fel : 


Egyháztagok ! ! 28. őv! ] 1922. évi 
száma e veszteség 
j rodás 
Adventisták —ES- ——- S — — 133.666 Ré! 2.567 
Eszaki Baptista Konvent — — — — 1,274.250 13.843 ző 
Délvidéki , 5 — — — — 3,374.165 97.116 — 
Nemzeti , m (szinesek) — 3.253.738 74.570 -- 
Egyéb Baptista alakulatok— — — — 265.387 s 656 
Testvérek (német Baptisták) — — — 136.432 2.322 — 
Keresztény Egyház (Egyet. Ker. Konv.) 94153 izálpa 2931 
Názárénusok — — — — — — — — 47.942 kinérjerezve at 
Swedenborgiánusok— — — — — — 7.066 766 — 
Kongregácionálisták , — — — — — 838.271 19.046 — 
TSYISZtas Tanítványai S 1,218.849 8.826 — 
Orthodox Keletiek — — — — — — £6.054 ] 50.000 — 
Evangéliumi Egyház (nem RÁODORU BA ? 
rópai úgynevezett  evangéliku- 1 
sokítölyör ás — — -— — — ké —- 259.417 9.321 — 
Északamerikai Ev. Zsinat — — — — 317.986 43.126 — 
Evangélikus Társulatok — — — — 15.708 188 — 
Ousckérek (Friends)  — — — — —-] 106.548 930 . 
Mormonok — — — — — — — — 604.082 16.164 ezi 
Lutheránusok —- — — 2,515.662 49.017 éz 
Mennoniták: — — — — — — — — 91.605 [521 z 
Puúspöki, Methodisták  Jz szk TT 4,279.586 122.975 -— 
Délvidéki Püspöki Methodisták — — 2,405.257 59.190 — 
Protestáns Methodisták — — — — 186.275 8.000 — 
Egyéb fehér Methodisták — — — — 85.295 109 — 
Afrikai Püspöki Methodisták (színesek) 551.766 -— z 
HA 8 Methodista Zion (szí- 
nesekiü —— sé s TTT-T 412.328 —— — 
A színesek Püspöki Methodista egyháza 366.315 zi bv. — 
Moravirnusok — — — — — — — 32820 / ; száz 
Északvidéki Presbiteriánusok — — — 1,722.254 ) 34. 57 a 
Délvidéki . — - — 411.854 14.76€ e 
Egyéb ; ele szg 268.284 1 3.120]  — 
Protestáns Püspöki Egyház — — — 1,118.5396 3 59818 — 
Reformátusok ——————— 525.161 1 mig ze 
Római katholikusóok— — e— — — — 18,104.804 219.158 sé 
Üdvhadsereg sz SEK üjZ 52.291 6.242 — 
Egvységhívők — — — — — — — — 108.560 4.624 sas 
BÉR SS en AG Át. ztlsgtl ázó d 390.472 Ze akdői — 
Egyesült hívek — — KT ha 27 
Ünyverzalistáka szasz aa tn 98. 


Dr. Csiki Gábor, 


IRODALMI ÉRTESITŐ. 


. 
1) 

Dr. Makkai Sándor: A vallás az emberiség életében 
(172. lap). A vallás lényege és értéke (151. lap). Erdélyi Ref. 
Egyházi könyvtár, Torda 1923. 

E vaskos kötet, mely Makkainak két nagyobbszabású. 
egymástól teljesen független és önálló tanulmányát oelala ) 
magában, csak nem régen hagyta el a sajtót. Nemcsak a szű- 
kebb értelemben vett erdélyi, hanem általában a magyar val- ! 
lástudományi irodalomban is számottevő munka, nemcsak ter- i 
jedelmével, hanem tartalmánál fogva is s épen azért illőnek i 
tartjuk, hogy bővebben foglalkozzunk vele annál is inkább, 
mert az egész mű hangja a tudomány magaslatán álló objek- I 
tiv fejtegetésekkel próbál megfelelni a szóban forgó kérdésekre 
s eltekintve egy némely, különösen a kereszténység tárgyalá- 
sánál itt-ott mutatkozó dogmatikus felfogástól, nemcsak minden I 
pap és teológus, hanem minden gondolkodó művelt ember 
nagy haszonnal és tanúlsággal olvashatja. 

Az első tanulmány (,A vallás az emberiség életében") a 
vallás történeti képét adja. Szerző abból indúl ki, hogy noha 
a köznapi felfogásban sok vallás van, mégis tulajdoképen csak 
egy van, mert ,a vallás élmény, s maga az az élmény, amely- 
ben véges és tökéletlen emberi lélek egy, vele szemben telje- 
sen más, mert végtelen és tökéletes, — 
rokon, mert azonoslényegű lélekkel: az isteni szellemmel való 
összekapcsolódását átéli, ez az élmény minden vallásos ala- 
kúlat mélyén egy és ugyanaz, teljesen azonos leiki törvények 
szerint keletkezik, folyik le, ölt testet és valósul meg .(1. lap.) 
A vallás története azért nem egyéb, mint 
nos vallásos élmény tükröződése az em 
nézetében és erkölcsiségében (3. lap) 
már most bizonyos csoportokat alkotna 
következő fejezetekre oszlik : I 
vallás tárgya A) 


és magával mégis 


j 
a mindig ugyanazo- 
beriség fejlődő világ- I 
A vallásos jelenségek 
k s ezek alapján a mű a 
. Az isteni. Az isteni, mint a 
a természetben, B) az istenképekben, "II. A 

, kultusz, III. Az ige (azoknak a jelenségeknek az összesége, 
amelyekben az isteni természet és akarat az ember számára 
megnyilatkozik). IV. Az ember, V. Az élet. VI. A világ. VII, 
A vallási svnkretizmus. ; 

Maguk a fejtegetések a gazdag történeti anyag alapján 
biztos kézzel vannak megírva s az adatok áttekinthetően cso- 
portosítva. Részletesen nem foglalkozhatunk velük, csupán egy 
pár megjegyzésre szorítkozunk. A 47. lapon a következőket 
olvassuk (s ez minket unitáriusokat különösebben érdekelhet) : 
, az isteni ökonomiának a szentháromság dogmájában való ki- 
fejezése elvileg nem bontja meg a kereszténység monotheiz- 
musát és szellemiségét s a keresztény lélekre nézve csupán 
oly syumbolizmust jelent, amely nem magának áz isteni lényeg- 
nek tagoltságát, hanem működésének menetét és aspectusait 
akarja szemléltetni . — E szerint tehát a szentháromság dog- 
mája egy szemléltető eszköz akar lenni. Nagyon helyes, mi 
azonban úgy gondoljuk, hogy a szemléltető eszközök a dolgok 
megvilágitására és könnyebb megértésére szolgálnak. Már pe- 
dig ebből a szempontból a szentháromság dogmája igazán 
nem mondható sikerült szemléltető eszköznek. 

A 118 lap B) pontjában az igéről és a testet öltött igéről 
szóló szakasz nagyon dogmai izű. A logos fogalma mint szel- 
lemi és ideális, mint , isteni gondolat nagy értékű és gazdag 
jelentésű, mint , metafizikai reálitás , mint incarnatio vagy 
bármi egyéb — homályos és érthetetlen. — A protestáns ke- 
reszténység szellemi-erkölcsi jellegének megrajzólása a 127. 
oldalon találó. A 155. lapon a racionalizmus és ideálizmus 
szembeállítása nem fedi a valóságot. Még csak azt jegyezzük 
meg általában, hogy az egész történeti fejtegetést az emberi 
szellem fejlődésének gondolata hatja át s ez a szempont uralja. 
A fejlődés gondolata, irányának a kereszténységben. mint 
végső fokozatban való megállapodása több helyen igen meg- 
győzően és világosan van feltüntetve. 

Az említett műnél minden erényei mellett is sokkal érde- 
kesebb és eredetibb a második tanulmány, mely a vallásbölcsé- 
szet alapvető problémáit öleli fel. Cime: A vallás lényege és 
értéke. I. része a vallás filozófiai vizsgálatának történeti typu- 
sait tárgyalja. A II. rész a vallás lényegét, a III. értékét. A 
történeti rész foglalkozik a) azokkal a fölfogásokkal, melyekben 
a vallás mint másodlagos jelenség szerepel és: b) azokkal, 

melyekben mint elsődleges (sui generis) reálitás tünik fel. Ez 


a felosztás methodikai szempontból igen helyesnek bizonyult, . 


mert ez alapon sikerült a sokféle nézetek mindenikét a maga 
helyére elhelyezni s így a fölfogások tömkelegében világos és 
áttekinthető képet nyújtani. Ez a történeti bevezetés minden 


tekintetben figyelmet érdemel. A legújabb műveket és felfogá- 


sokat is felöleli, alaposan ismerteti s a maga álláspontja alap- 
ján elbirálja. Kitünő tájékoztató a régibb, de különösen az 
újabb vallás bölcséleti irodalomról. i 

Csak egy pár megjegyzésre szorítkozunk. Helyenkint (ŐI. 
Descartesnél és Leibniznél) túl sokat foglalkozik a problema 
körhöz szorosan nem tartozó általános bölcseleti alapvetéssel. 
— Ugy gondoljuk, hogy a racionalismus lesújtó kritikájában 
szerzőt ez irányzat ellen érzett antipathiája vezeti, mert min- 
den helyes kritikája mellett is érezhető az animozitás nemcsak 
itt (24. skv. lapok), hanem a mű más részeiben is mindenütt, 
ahol az értelemről és az értelmi megismerésről esik szó. 
Kantnak is talán többet köszönhet a vallástudomány, mint 
szerző gondolja, ha másért nem, hát azért, mert a hit és tudás 
fogalmát és határait pontosan körülirta. 

A második fejezetben szerettünk volna többet és behatób- 
ban olvasni Schleiermacherről. Csodálkozunk, hogy Jacobi F. 
H.-vel oly röviden végez, holott pedig az ő felfogása és isme- 
retelmélete alapvető fontosságú a hítbeli megismerés elsődle- 
ges jellegének megállapitására nézve s különben is sok rokon- 
ságot mútat szerzőnek a második részben kifejtett álláspont- 
jával — Windelband , Szentséges"-ről szóló értekezésének túl- 
nyomó nagy fontosságot tulajdonit s , megállapításait , mint 
valami nagy revelatiot tárgyalja (később is), mig Waundttal 
szemben kissé szigorú. Olyant nem lehet mondani (33, lap), 
hogy ,a néplélektan eszméje fikcio, néplélek nincs". Kétségte- 
len, hogy a néplélek nem reálitás olyan értelemben, mint az 
egyéni lélek, de azért a , néplélektan eszméje" nem fikcio s 
néplélek is van, mint az egyesek hatásfonatainak összesége és 
együtthatása. A 43. lap fejtegetéseivel, ahol az van mondva, 
hogy a filozofia önálló jellegét az emberi megismerés lehető- 
ségeinek stb. vizsgálata adja meg, továbbá, hogy a tényleges- 
séget az értékek világával az ismerő emberi szellem köti ösz- 
sze, nem érthetünk egyet, mert a megismerés probléma köre 
a filozofiának csak egyik ága, másfelől pedig az érték a té- 

nyekben vagy van vagy nincs s ha nincs, úgy semmiféle mó- 
don bele nem suggerálható. Csak egy világ van s ebben van- 
nak az értékek is; értékvilágról beszélni értékes tények nélkül 
lehetetlenség, közvetitőre pedig nincs szükség, mert a kettő 
(tény és érték) együtt van. 

Még csak egyet. Ha Böhm Károlynak a vallásra vonatkozó 
megállapításait tárgyaljuk, jól meg kell különböztetnünk mun- 
kásságának első korszakát, mely ,Az ember és a világa" 
halála után megjelent IV.-ik kötetéig tart és a második kor- 
szakot, mely jelentékeny eltéréseket mutat az előbbivel szemben 
s mely az emlitett IV. kötetben mutatkozik. Munkássága első 
feléből a vallásra vonatkozólag maradandó megállapítása az, 
hogy a vallás is értékelést feltételez; a vallás minősége az 
értékelési álláspont fejlettségétől függ; amilyen az értékelő, 
olyan a vallása is (I. 65. I... Többet nem mondott, nem is 
mondhatott. Álláspontja nem tűrte, hogy többet mondjon. Az 
érték legfőbb birája, mérője itt a fejlettség legmagasabb fokán 
álló öntudatos, nemes intelligencia; ennek nincs szüksége 
semmi támaszra, semmi supranaturalisra, mystikusra, sem"a 
szentség fogalmára. Ellenben igenis megmondta mindezekről a 
maga véleményét , Mystika az értékelméletben , , A megértés" 
stb. c. értekezés némely fejezeteiben és az Athenaeumban 
álnév alatt megjelent Medveczky .birálatában (a , Pascal tanul- 
mányok -ról), melyeket szerzőnek is fel kellett volna említenie 
legalább cím szerint. Az emlitett tanulmányok a Böhm világos 
fejének, éles itéletének és kérlelhetetlen vaskövetkezetességének 
pompás megnyilatkozásai. A IV. kötet már más. Nagy tovább- 
fejlődés és nagy küzdelem önmagával. Itt már szóhoz jut sok 
olyan fogalom, amiről ezelőtt nem is hallottunk s ezek között 
a , szentséges" is. , Irányadó" kutatásokat azonban e téren 
nem végzett, mint a szerző állítja (114. I.), bizonyára nem . is 
volt szándékában, legfennebb útbaigazításokat adott. Windel- 
banddal e téren pedig egyáltalán nem értett egyet. 

A mű második felében a szerző a problema megfejtésére 
irányuló saját nézetét adja elő. A bevezető fejtegetésben 
(, A problema") röviden elintézi a theologia rationalis ósdi föl- 
fogását, kimutatja az u. n. istenléti bizonylatok hiányát és 
fölösleges voltát. A theologia régi formájában megszünt tudo- 
mány lenni (71.) s csöndesen átalakult vallástudománnyá. Ez 
a tudomány módszerében a történeti, lélektani és filozófiai 

tudományok eszközeivel dolgozik, tárgya azonban speciális s 
ez a tárgy többé nem Isten és az isteni dolgok, hanem a 
vallás ténye maga, az emberi szellem vallásos élete. Az a 
kérdés már most, hogy hány szempontból lehet tudományos 
értelemben a vallás realitásáról beszélni. A vallást lehet úgy 
tekinteni, mint történeti tényt, mint lelki élményt és végül filo- 
zófiailag, amikor az egyetemes emberi szellem életében való 
jelentőségét és értékét kutatjuk, mely ismét a dialektikai és 
értékelméleti szempontokra utal (75.). Ez adja meg a tárgyalás 
anyagát. A vallás történeti tényének a vizsgálata már meg- 
történt az előbbi műben. Itt tehát először a vallásról, mint lelki 
élményről van szó. E fejezet eredményei a következők. A Böhm 
Károly lélektanán felépülő általános psyhologiai megalapozás 
után a szerző kimutatja, hogy a vallásos élmény nem racionlis 
élmény, sőt egyenesen a racionalítással való ellentéte jellemzi. 
A vallásos hiányérzet az egyéniség tehetetlenségének, örökké- 
való igényeiben gátoltságának keserves kinja. Midőn veszélyben 
van a lelkiség, mikor az örök egyéni lélek sorsa forog kockán, 
akkor áll elő a megváltás utáni vágy, akkor keressük az 
emberfeletti hatalmat, amely segitségünkre siet. E vágy feszült- 


ségének tetőpontján a léleknek egy új funktiója nyilik meg; 


ezt bennső, lelki érzékelésnek nevezhetjük, amely az ember- 
feletti és világfeletti reálitást fogja föl s neve: hit, A hit az 
istenképben a végtelen és tökéletes élet reálitását megragadja 
és átéli (84.). 

Nem részletezünk tovább, nehogy hosszadalmasak legyünk. 
A szóbanforgó fejezet, a mű második felének kétségtelenül leg- 
sikerültebb, legtartalmasabb része. Fejtegetései tömörek és 
mélyenjárók. A tömörség és elmélyedés különben mindvégig 
jellemzik Makkait. Az is kétségtelen, hogy az említett fejezet- 
ben volt legliöbb mondanivalója. A dialektikai fejezet a tárgy 
természetéből folyó nehézségekkel kűzd, de ez is lendülettel 
végződik (105.-től kezdve). A racionalis megismerés mellett 
(melynek tárgya az érzéki, extenziv tapasztalab, van — szerinte 
— irracionalis (intenziv) megismerés, melynek tárgya Isten 
képe. Az előbbinek alapja az értelem, az utóbbié a már 
említett: hit. Ez a felfogás sok rokonságot mutat Jacobiéval s 
kétségtelenűl alapos kritika tárgya lehet, melybe itt nem bocsát- 
kozhatunk. A Makkai fejtegetéseinek értékét nem is annyira 
ebben az ismeretelméleti megalapozásban kell keresnünk, 


tüttttlttuÓat Sk 

hanem abban, hogy a tudományos gondolkozás minden ren- 
delkezésére álló eredményét helyesen tudja felhasználni, hogy 
a vallásnak az egész élet átható erejét, hatalmát igazolja s 
ebben az eljárásában mindenütt tisztult és emelkedett szellemi 
és erkölcsi meglátásai vezérlik. A vallás reálitásának lélektani 
kifejtése egészen sikerült, mig a dialektikai talán nem is fog 
úgy sikerülni, mint az előbbi, a tárgy természeténél fogva. A 
racionalisnak és irracionalisnak, az értelemnek és a hitnek 
merev széllyeltartásából sok legyőzhetetlen nehézség származik. 
Vajjon nem lehetne-e pozitiv eredményre jutni akkor, ha az 
irracionalist a racionális folytatásának és nem ellentétének, a 
hitet pedig az értelmi megismerés szükségképeni következmé- 
nyének fogjuk fel. 

A vallás értékéről szóló III. rész 1. pontjában, mely a 
szentségesről szól, semmi olyat nem találunk, ami e fogalom 
tartalmának tisztázásához közelebb juttatna. Annál értékesebbek 
mind elméleti, mind gyakorlati szempontból a 2. pontnak (A 
vallás és a kulturértékek 123. I.) megállapításai. Szó van itt a 
vallás és tudomány, a vallás és művészet, a vallás és erköl- 
csiség viszonyáról. Az eredményt nem részletezzük, egyetértünk 
vele. A babonáról és a szektáról szóló két fejezet zárja be a 
könyvet ; mindkettő érdekes megfigyeléseket tartalmaz, az utóbbi 
pedig különösen is felhívja magára a figyelmet aktuálitása miatt. 

A fentiek alapján ajánljuk e munkát minden érdeklődőnek, 
de különösén papjainknak figyelmébe. A szerzőnek őszintén 
gratulálunk. Bár eljönne már az idő, hogy egy unitárius egyházi 
könyvtár is meginduljon s az előbb ismertetetthez hasonló 
müvekkel ékeskedjék ! Dr. Varga Béla, 

Az Út. Folyóirat a lelkipásztori és nevelői munka számára 
V. évf. 1—3. szám. Szerkesztik és kiadják: Dr. Imre Lajos, 
dr. Makkai Sándor és dr. Tavaszy Sándor. Előfizetési ára 
évi 80 leu. i 

Négyévi szünetelés után ismét barázdába állott , Az Ut , 
amelyet nemes munkájában régebben is szivesen követtünk s 
most is készséggel ajánlunk olvasóink figyelmébe. Hiszen, 
. amint mondja: , Nem az üres vitatkozás, nem a tudományos 
aprólékosságok, hanem az építés jegyében született, abban 
akar dolgozni most is." A szerkesztők tisztában vannak a 
gyakorlati lelkiípásztorkodás nagy jelentőségével s azért mond: 
ják: ,Nem a vitatkozó, nem a tudóskodó, hanem" az anya: 

szentegyházért élő és abbán munkálkodó pásztor eszményét 
óhajtjuk kialakítani." E nemes és szent cél szem előtt tartásá- 
val a gyakorlati lelkipásztori munka minden ágában, mint az ige- 
hirdetés, a kultusz, vallásos nevelés, a missziói munka, köve- 
tésre méltó célokat tüz ki, szempontokat jelöl meg és utasítá- 
sokat ad. Lelkipásztorainknak annál is inkább nélkülözhetetlen 
olvasmány ez a derék folyóirat, mert a mi egyházi életünk- 
ben ez a talaj, még mindig parlagon hever. 

Keresztény Egyháztörténelem. Irta Vári Albert vallás- 
tanár. Minerva kiadványa, Kolozsvár. Ára : 25 leu. 

Tankönyv-irodalmunk egy igen értékes művel gyarapo- 
dott. Vári Albert , Keresztény Egyháztörténelem címen meg- 
írta a keresztény vallás fejlődés-történetét kezdettől fogva nap- 
jainkig. Rövid bevezetés után hat korszakra osztja anyagát: I. 
Az őskereszténység 33—313-ig. II. Az egyházi hatálom meg- 
alapítása 313—800-ig. III. Az egyházi és pápai uralom 800— 
1215-ig. IV. A pápai és egyházi hatalom hanyatlása 1215— 
1517-ig. V. A reformáció és a katholikus visszahatás 1517— 
1648-ig. VI. A protestantizmus győzelme és áldásos hatása 
1648-tól napjainkig. Amint ez a tartalmi megjelölés mutatja: a 
könyv felöleli és jellemző nézőpontok alá helyezi az egyház- 
történelem minden kiemelkedő eseményét. Az unitárius neve- 
lési érdekeket szolgálja ,Az unitárius egyház kialakulásá"-ról 
szóló fejezet, amely az Egy-Isten hitének kialakulását mind 


külföldi, mind hazai vonatkozásaiban eleven és lelkes szinek-. 


kel rajzolja meg." 


Az anyag módszeres és helyes beosztása mellett a tan- 


könyvet világos előadás; szines, meleg, szép stilus jellemzi. A 


hivatalos engedélyezés a középfokú oktatás V. osztálya és 
tanítóképzők számára jelöli ki tankönyvűl, de véleményünk 
szerint a nagyközönség is haszonnal és élvezettel forgathatná. 


Örülünk, hogy az unitárius nevelésügy ezzel az értékes könyv-. 


vel egy lépést tett az önállóság felé. A könyvet meg lehet 
rendelni az unitárius egyház. pénztári hivatalánál. Ba 
Farcádi Sándor: versek. Brassó, 1923. 8 r. 80 I. Ha 
Farcádi 45 helyett csak 4 verset (Ádám az ürben, A lázongó 
Kain, Ősszel, Ballada) nyomtatott volna ki e fűzetkében, azt 
mondanám, hogy nemcsak tehetséges poéta, hanem fejlett 
műízlésű kritikus is. Mert ez a négy vers ügyes. Igazi költészet 
ugyan csak az Ősszel címűben van, a másik három jól perdülő 

. verssorokba szedett szellemes és aktuális ötlet. A halhatatlan- 
ságtól tehát mindenik távol áll, de hiszem, hogy különösen 
humoros Balladája az adóbecslésről sokáig élvezetes szatira 
marad (mit, mellesleg szólva, szavalóinknak szives figyelmébe 
ajánlok ) Mint compositiót sikerűltnek tartom a II. számú Téli 
képet is, bár stiláris kidolgozása nem elég gondos. Ennyi a 
fűzetnek sikerült része. 

A többinek a művészethez kevés köze van. Vagy ismert 
hazafias frázisok, vagy tulságosan egyéni érdekű szerelmi 
ábrándozások vagy az évszakoknak szimbólikus magyarázatai. 
Nem vonom kétségbe, hogy ezek a versei is valóságos lelki 
élménynek szüleményei: azt sem kétlem, hogy Farcádi benső 
inspirációra írta őket; gondolatainak és érzéseinek nemességé- 
ben sem kételkedem. Azonban mindez kevés; a művészetben 
a jószándék semmi; itt az alkotásnak önmagáért kell helyt 
állnia. Nem elég csupán költőileg érezni, kell a műalkotáshoz 
rutinos nyelvi készség, erő, műérzék annak eldöntéséhez, hogy 
van-e a mondanivalónak egyetemes érdekessége; gyakorlott 
szerkeszteni tudás, mi a szemléletes előadásmódnak alapkivá- 
nalma, mindenek fölött önkritika annak megítéléséhez, hogy 
minő témának minőszerű kidolgozására elegendő a poétának 
tehetsége. S hogy a legnehezebbet is említsem, kell elég lelki- 
erő könyörtelenül összetépni a kevéssé vagy épen rosszúl 
sikerült verseket még akkor is, hogyha készülésükhöz a poétá- 
nak nagyon kedves emlékei fűződtek. 

Ezek bizony súlyos kivánalmak ; elismerem, hogy első 
sorban a magosabb igényű költőkkel szemben jogosultak. Hál 
Farcádival szemben ? 

Legyünk őszinték és mondjuk meg nyiltan, hogy a fűzet- 
kének egyetlen verse sem sikerült egészen. Első olvasáskor 
egyik-másik még megkapja figyelmünket, de ismételt átlapozás- 
kor érdektelenül hagynak. Még tüzes A lázongó Kain-ja sem 
tud lelkünkbe vésődni, mert dacos pathosza inkább napi 
jelentőségű eseményekhez, mint a létnek valamely egyetemes 
vonatkozású témájához kapcsolódik. Hanem ha egészen sikerült 
verse nincsen is, részleteiben sikerült verse van több. Milyen 
költői két sor a Székely szántó-ban ez : 


Mert százszor szent a rög, hová folyt 
Vérünk s most arcunk gyöngye hull. 

Vagy az Őszbe tévedt nyári lelkek 3 sora : i 
. . . lekéstem szárnyazúzva, i 


Fejem beeste őszi dér, — 
Már bot vezet s halál kisér. 


Milyen pattogó daktilus és spondeus  ütemekben írta 
Én a sors labdája c. lemondását (báritt bántó a versnek. 
pattogó ritmusa szemben a merengő tartalommal). Mindezek . 
kétségbevonhatatlan jelei a tehetségnek. Sőt idézhetném Azi 
én hitem-nek e versszakát is : j 


Engem tépászhat bóra, számum, orkán, 
Elöntheti árral hajóm a viz : 

A végső deszkaroncson is hiszem, hogy 
Partot érek — és hitem partra visz. 


Ebben van forma és erő. . j 
Hanem ennek a tehetségnek van más oldala is.. Ugyanis 

a stiláris hanyagságnak annyi jelével találkozunk a fűzetben, 
hogy azt már nem hallgathatjuk el. Vét a magyar szórend . 
ellen. Ehelyett: torkom más szakítja ki, — ezt írta: torkom, ki 
más szakítja; idegen ez a sor is: Koldus előtt zárt sok be 
kaput. Feltünőbb sok rosszképzésű szava: libált tulról a szél, 
hiába ring tavaszi fény újra, elfogott a kerge kín, én nem . 
súnyom le főm, az én nyakamba nem szeg lomha járom, (a. 
szellem) felém is gyilkosan bakugrál, rángnak a gúnyos mély 1 
h 

Í 


tamás 


szemek, letépve hörren száz levél, sok szép reményt elteleltem, 
talpszűknyi a tettmező, dalom imázva felzenél stb. stb. Vannak 
valóságos kínrimei : egyszer—terccel :; rontva—csonka, stb. Nincs i 
helye költeményben az ilyen tájszólásnak: én is hozzuk . 
tartozom. Értelmetlen. az ilven sor is: Kuvik rikkan s füttye. 
zeng. Ezt sem hallottam még: brúgóz a méh. 
Ha már most szembeállítom a fűzet jó és rossz tulajdon- 
ságait, nehezen tudok kielégítő végeredményt megállapítani. 
A fantáziának, az általánosabb vonatkozású és egyúttal mélyebb 
tartalomnak, a formai virtuózitásnak hiányával szemben egyedül 
nehány szellemes ötletre tudok rámutatni. Pillanatnyi hatáshoz 
olykor tán ennyi is elég, de ki tartós sikerre vágyik, az vesse 
mélyebbre a hálót! (birág 
Halmágyi Samu költemény) ei. Halmágyinak eddigelé 
három verskötete jelent meg nyomtatásban. Az első (Még egy- 
szer — és mindig címen) 1915-ben jelent meg s 1914 májusától 
ez év decemberéig készült verseit tartalmazza. A világháború 
megérzése s az első csaták hangulata e kötet tartalma. A második 
kötet (Hadak útján) az 1915-ben készült verseket foglalja magá- 

3 ban. E kötet tartalmát szerző az előszóban így jelölte meg : 
, Oröm s bánat hullámai e költemények. Bánatunk nem volt 
örömtelen, "hisz" mi "vágyunk! a" győzők. Örömünk nem volt 
bánattalan, mert a győzelemnek ára van." A harmadik kötet 
(Utam) 1923-ban jelent meg, tartalma s jelleme egészen elüt 
az előbbi kötetektől. Azok mind hazafias versek, melyekben 
akár diadalról, akár vereségről, akár reményről, akár bánatról 
volt. szó, mindig átcsillámlott rajtuk a nemes értelemben vett 
magyar önérzet. Ez a békebeli kötet csöndes, merengő bölcsel- 
kedésnek szüleménye. A diadalmas, fényes világ a háború 
után szürke hétköznappá változott; a. sok szép remény helyén 
a mindennapi gondok színtelen virága nőtt. 

Halmágyinak harmadik verskötete ennek a kilátásnélküli, 
magábafojtott reményű mai napnak tipikus kifejezése. Hiába 
keressük benne a költői képzeletnek játékát, nincs ott: nem 
duzzadnak a költemények forrongó szenvedélyektől; a költő 
nem bízza magát sem az ihletre, sem a vágyra, sem az ösz- 
tönre, egyedül józan önmérsékletének enged. Lemond pompás 
költői képekről, nem próbál semmi versbeli virtuózitást. Érezni 
lehet, hogy csak félig jön magától tollára a költemény, félig 
mesterségesen kell megcsinálni azt. Olyan ez a poézis, mint a 


mai mindennapi életünk. 
Mienk csak a szándék lehet csupán, 
Erény és bűn ítt mutatja magát. 


A tett már nem a mienk, , szerencse vagy balsors formálja 
át. Valóban nehéz szomorúbb folytatását találni az előbbi 
diadalmas érzésű köteteknek. Ott mi csináltuk a világtörténel- 
met, itt hab vagyunk a hullámzó tengeren. 

Akik a művészet csillogó játékát keresik a költészetben, 
azok Halmágyinak e verskötetét nagyon művészietlennek fogják 
találni. Mintha nem is volna forma a költészetben, annyira 
. művészietlenül használja a verselés külső elemeit. Nehézkes 
és tulságosan prózai. De akik a társadalom lelkiállapotának 
visszatükröződését keresik e kötetben, megfogják . állapíthatni, 
hogy sok embernek lelke él bennük. Szinte azt mondhatni, 
hogy valóságos kortörténeti becsű emlék e három kötet. 

Szeretnők azonban, hogy Halmágyi költészete ne csak 
tűkör legyen, melyben mi sajátmagunkat látjuk, hanem legyen 
az a valóságnak égi mása is. mely fáradt, megfélemlített s 
gyakran csüggedő lelkünknek bátorítást, eszményeket, életked- 
vet ád. A magyar költészetnek ma ez az igazi hivatása.  b.i, 


KÜLÖNFÉLÉK. 


Bölcsészeti vagy gyakorlati ? A magyar unitárius egyház 
teológiai akadémiájának 1922—23. isk. évi értesítőjéből olvas- 
suk, hogy az igazgatóság az ötödik tanszék betöltésére nézve 
olyan irányú javaslatot tett, hogy a bölcsészeti tanszék sürgő- 
sen töltessék "be. (5 I. Nekünk a bölcsészetnek a hittudo- 
mánnyal való viszonyát illetőleg megvolt a magunk felfogása- 
amint -azt folyóiratunkban annak idején nagyjában leszögez- 
tük." De a mellett is szivesen üdvözölnők a teol. igazgató" 
ságnak a bölcsészeti tanszék betöltésére vonatkozó előterjesz- 
tését, ha az nem a gyakorlati tanszék róvására menne. Egy- 
házunk közvéleménye már évek óta hangosan sürgeti a gya- 
korlati tanszék betöltését Ezt látjuk a lelkészképzés  reform- 
jára beérkezett sok rendbeli javaslatban, a  reform-bizott- 
ság . tárgyalásaiban, az egyházkörökből bejött inditványok- 
ban, és az E. Főtanácsnak sürgető határozatában és egye- 
nes rendeletében. Eppen ezért meglepő most a teol. igazgató- 
ságának mindezekkel homlokegyenest ellenkező előterjesztése, 
ami, ha figyelembe vétetnék, akkor az az eset állana elő, hogy 
teológiai akadémiánkon lenne 5 rendes tanár, de közöttük ép- 
pen a gyakorlati tárgyaknak nem lenne képviselője, holott pld. 
a kolozsvári ref. teológia 4 rendes tanára közül is már egy gya- 
korlati. Mi is nagyrabecsűljük a tudományt. De a mi viszonya- 
ink között ezen egyetlen felsőbb intézetünk elébe más célt 
nem tűzhetünk, mint a lelkészképzést. Lelkészeinktől első sor- 
ban azt várjuk, hogy a néppel bánni tudó, a mindennapi élet- 
ben, a lelki pásztorkodásban. a missziói tevékenységben érvé- 
nyesülő, szóval az egyházért élni, kűzdeni és áldozni tudó 
lelkipásztorok legyenek. Még a nálunk sokkal erősebb anyagi 
és számbeli alapokon álló reformátusok is ebben látják a mai 


viszonyok között a lelkész-nevelés célját. A gyakorlati teológia " 


is tudomány. Csakhogy ezt élettudománynak lehetne nevezni. 
Hivatása abban áll, hogy az elméletet és az életet egymással 
kapcsolatba hozza, hogy az elveket a gyakorlatra alkalmazza, 
hogy mint egy közvelítő legyen az akadémia és a mindennapi 
élet között s ez által a világot a keresztényi igazságok magas- 
latai felé emelni segítsen, ,Nem a vitatkozó, nem a tudóskodó, 
anem az anyaszentegyházért élő és "ábban munkálkodó 
pásztor eszményét "óhajtjuk" kialakítani" — mondjuk a ref, 


: L. Ker. Magv..LIV, évf. 4 füz. 03 lap jegyzetét, 

teológia nagynevű tanáraival! együtt mi is. Miképpen szolgál- 
hatjuk ezt a célt, ha teológiánkon éppen a gyakorlati tárgya- 
kat melléktárgyakká degradáljuk, vagy pedig más irányban le- 
kötött óraadók kezére bízzuk. Nem; ez nem viszi előbbre a mi 
lelkészképzésünket. Továbbra is az elméletek terére izoláljuk-e 
teológiánkat, vagy pedig a gyakorlati élettel hozzuk kapcsolatba ? 
A folyó évi Főtanács lesz hivatva e nagyjelentőségű kérdés- 
ben dönteni. Videant consules ! 

Téli programm. A jó pásztor egész éven át szeretettel 
gondozza nyáját s arra törekszik, hogy az övéi közül egy is 
el ne vesszen, hanem gyönyörű és kies helyen legelve, min- 
denik folyton gyarapodjék a lelkiekben. Azonban földmivelő 
népünk nyáron szétszóródva a munkamezőkön mindennapi 
kenyerét keresi. Ekkor el van foglalva nemcsak testileg, hanem 
lelkileg is. Ez az időszak kevésbé alkalmas az intenziv lelki- 
pásztori munkára. Azonban, amikor már a föld megadta az ő 
gyümölcsét, amikor már a természet kincses kebelét egy időre 
bezárja s az emberek ismét otthonukba s a meleg tűzhelyek 
felé kivánkoznak : ekkor nyilik az igazi alkalom a lelkipász- 
tornak missziói tevékenysége kifejtésére. A szorosan . vett 
hivatalos tevékenységén kívül most tehet sokat hivei lelki 
építésére, s a vallásos elméletek gyakorlati megvalósitá- 
sára. E tekintetben közel sem szabad lelkiismeretünket 
megnyugtatnunk avval, ha egy pár szindarabot  betaní- 
tottunk az ifjuságnak, vagy pedig egy-két jól jövedelmező 
mulatságot rendeztünk. Ezek is javára lehetnek népünknek, 
" mert elvonják egy időre a korcsmától, kártyától vagy más 
"káros szórakozástól, de nekünk nagy célunk érdekében ennél 
sokkal gyökeresebb munkát kell végeznünk. A mi gyülekeze- 
teink nem nagyok. Így semmi lehetetlenség nincsen abban, 
hogy minden lelkipásztor állandóan híveinek ütőerén tartsa a 
kezét. Ebből a célból minél gyakrabban fölkeresi  otthonuk- 
ban, tőlük személyesen tájékozódik vágyaikról, szenvédéseikről 
és érzelmeikről. Ez amig előnyére van szószéki munkájának, 
másfelől erős kapcsot teremt a hívő és a lelkipásztor : között. 
Ezenkivül a téli időszak igen alkalmas a különböző egvesületi 
élet föllenditésére, szolgáljon az az egyesület anyagi vagy 
lelki célt. A lelkésznek egyiktől sem szabad idegenkednie, de 
mindenesetre az ő szemei első sorban az utóbbiakra néznek, 
De nagyon sokszor az utóbbit is csak az első segitségével 
lehet megvalósítani. Áhol ez még nincs meg, ott elsősorban 
rá kell nevelni a népet az egyesületi életre: Az első lépések- 
nél kár volna nagy és távoli célok kitűzése. Fokozatos lépés- 
sel juthatunk fel a szép kilátásokat nyujtó hegyesúcsokra is, 
Mindig alant kell kezdeni s úgy emelkedni magasabbra ; soha 
többet nem igérni, mint amennyit adhatunk : lankadatlan s az 


! Az Út V. évf. I. szám, 1. lap. 

akadályoktól vissza nem rettenő kitartás: ezek a legjobb kes 
elvek az egyleti élet kifejlesztésében. A megizmosodott gye 
meket már lehet keményebb táplálékkal is tartani. A gondos 
pásztor előre elkészíti, hogy a helyi viszonyok között mit és 
hogyan fog építeni. Ugyancsak a téli időszak a vetés ideje d 
tanítók és tanárokra nézve. Napszámos munkát végez itt is az, 
aki csak az előírások rideg betüjét nézi. De az igazi nevelői 
munka csak ezen túl kezdődik. Nekünk ma nem fentoskod 
tudósokra, hanem erös jellemekre van szükségünk. Azok 


Vallásszabadság. Románia alkotmánya, mely a ,Moni- 
torul Ofitial 1923 márc. 29-iki számában hirdettetett ki, a 
vallásszabadságra vonatkozóan a 22. §-ban ezeket mondja : 
, A lelkiismereti szabadság korlátlan. Az állam az összes. vallá- 
soknak (culte) egyforma szabadságot és védelmet nyujt, ameny- 
nyiben azok gyakorlása nem érinti a közrendet, a jó erköl- 
csöket és az állam szervezeti törvényeit. Az orthodox-keresz- 
tény és a görög katholikus egyházak román egyházak. Az 
orthodox román egyház, lévén az a románok nagytöbbségének 
vallása, uralkodó egyház a román államban, a görög katholikust 
pedig elsőbbség illeti meg a többi vallással szemben. Az 
orthodox román egyház független és az marad bármely kül- 
földi  hierárchiától, megőrizvén azonban egységét a dogmák 
tekintetében a Kelet ecumenikus egyházával. Románia egész 
királyságában az orthodox-keresztény . egyháznak egységes 
szervezete lesz az őt alkotó összes papi és világi elemek 
részvételével. Külön törvény fogja megállapitani ez egységes 
szervezet alapelveit, valamint a módozatot is, amely szerint 
az egyház saját szervei által és az átlam felügyelete alatt, 
vallási, kulturális alapitványi és vagyonkezelési ügyeit vezetni 
és igazgalni fogja. Az orthodox-keresztény egyház lelki és 
kánoni kérdéseit egyetlen központi zsinati hatóság fogja sza- 
bályozni. Az orthodox-keresztény egyház metropolitáit és püs- 
pökeit egyetlen külön törvény előírásának megfelelően fogják 
választani, Az állam" és a különböző felekezetek viszonyát 
törvény fogja megállapitani." Ezek azok az alaptörvények, 
amelyek Románia terülelén a vallásszabadságról intézkednek. 
A törvénynek azt az intézkedését, amely szerint ez állam az 
összes vallásoknak egyforma szabadságot és védelmet nyújt, 
megnyugvással vehetnők tudomásúl, ha a valláson az Erdély- 
ben századokon át kifejlődött szabad vallásgyakorlatot és az 

, egyházak autonom jogait is érlené. De annak szövegében csak 
. a kultuszról van szó s így a különböző egyházak autonomikus 
jogai még mindig a levegőben lógnak. De ennél még nagyobb 
aggodalomra ad okot a törvénynek az az intézkedése, amely 
a különböző egyházak között különbséget teszen, amikor meg- 
különböztet , uralkodó" (gör. keleti) ,elsőbbségi", (gör. kath.) 
másodrendű (a többi egyház) egyházakat. Milyen távol 
áll ez a , tökéletes egyenlőség és viszonosság" nagy elvétől, 
melyet az 1848. XX-ik törvénycikkben vivtak volt ki sok 
küzdelem árán a magyar prolestánsok. Es milyen távol áll ez 
az evangéliumi . alaptól, amely nem a megkülönnböztetést és 
nem az uralkodást, hanem a szeretetet és a testvériséget . 
teszi a. keresztény vallások alapelvévé ! 


Az anyakönyv-vezetések új rendje. Az új alkotmány 
23. §-a az anyakönyvek vezetéséről így intézkedik : , Az anya- 
könyvi cselekmények a magánjogok körébe tartoznak. E cselek- 
mények véghezvitelét mindig meg kell előznie az egyházi 
áldásnak. Ha ez a törvény így az egész vonalon végrehajtatik, 
teljesen megváltozik az érvényben levő magyar anyakönyvi 
törvény, mely büntetetés terhe mellett tiltotta meg a lelkészek- 
nek a házasság megáldását a polgári anyakönyvezés előtt. Ez 
a törvény pedig az egyházi áldást teszi elsősorban kötelezővé. 
Ugyancsak kötelezővé teszi az egyházi keresztelési és teme- 
tési szertartásokat, amelyek a magyar törvények szerint a hivek 
tetszésére voltak bízva. Ez által hallgatólag eltörli a felekezet- 
nélküliséget, ami a magyar törvényekben szintén megvolt engedve. 


Egyházi nyugdijintézet. Az E. K. T. a nyugdijbizottság 
javaslatára munkába vette egy egyetemes egyházi nyugdijin- 
tézet létesítését, amelynek a szerzett jogok lehető tiszteletben 
tartása mellett tagjai lennének a teológiai és gimnáziumi tanárok, 
a központi tiszíviselők, lelkészek és felekezeti tanítók. Ezenkívül 
az az igen helyes alapelv jut a tervezetben kifejezésre, hogy 
nem a tőkegyűjtésre fekteti a fősulyt, amint ezt a belsőemberi 
nyugdijintézet tette, hanem a tagokat és a fenntartókat élő 
tőkének tekintve, a mindenkori befizetéseket a nyugdijasok 
támogatására kivánja fordíttatni. Igy a cél sokkal gyorsabban 
elérhető. Azonban így is nagy áldozatokat kíván mind az 
egyelemes egyháztól, mind az egyházközségektől és a tagoktól. 
De a cél annyira szent és nemes, hogy érte áldozatokat hozni 
kötelességünk. Hiszen szinte kétségbeejtő, hogy elgyengűlt s a 
munkában teljesen kimerűlt embereinket nem tudjuk nyuga- 
lomba bocsátani, ami nem csupán nekik teher, de az illető 
állás érzi meg az erők fogyatékosságát. Vagy ha valaki mégis 
idő előtt kidől a küzdők sorából, csupán a nyomort és éhséget 
hagyhatja örökségül övéinek. Eppen azért reméljük, hogy az 
egyetemes egyházi nyuddijintézet tervezetét meleg szeretettel 
karolják fel az. illetékes tényezők s viszont a tagok is nem 

kicsinyes, egyéni szempontokból tekintik a kérdést, s így 
minél előbbi megvalósulását közös akarattal és áldozattal leh 
tővé tesszük. 

Püspökünk 88 éves. Ferencz József püspök születésének 
88-ik évfordulója folyó évi aug. 9-én volt. Ez alkalommal dr. 
Boros György egyh. főjegyző az E. K. Tanács nevében mele 
hangon üdvözölte az ősz főpásztort, ki meghatottan mondot 
köszönetet érette. Valóban nem tudunk elég hálát adni 
Istennek, hogy pűspökünket testi és lelki épségben ilyen szé 
életkorral áldotta meg: mert a mai küzdelmes és bizonytala 
világban nagyon is nélkülözhetetlen szüksége van egyházunk 
nak az ő gazdag tapasztalataira s a hosszu idő alatt kipróbál 
egyházkormányzói bölcseségére. : j 

Meghivó. Az Unitárius Lelkészkörnek folyó évi november 
3-án a Főtanácsot megelőző napon d. e. 9 órakor kezdődőle 
Kolozsvárt. az Unitárius Kollegium dísztermében közgyülés 
lesz, melyre a tagokat és érdeklődőket meghivja az elnökség 
Tárgysorozat: 1. Imádság. 2. Elnöki megnyító. 3.  Miképper 
tehetjük egyházi beszédeinket hatásosabbá? Előadó: Urmös 
József lelkész. 4. Miképpen vihetjük előbbre népünk kullturáli 
fejlődését ? Előadó : Patakfalvi Zsigmond tanító. 5. Jelentések. 
6. Indítványok. 3 

Elhunytak : Homoródjánosfalvi Sándor Jenő m. kir. főer 
dőtanácsos 1923. évi julius 28-án 51 éves korában Budapesten. 
— Elekes Dénes életének 67-ik, boldog házassága 44-ik évé 
ben aug. 16-án Siménfalván. A elhunytban dr. Elekes Dénes, 
a sz. kereszturi főgimnázium lelkes gondnoka, édes atyját 
vesztette el. ; 


Irodalmi gyülések, Az U. I. T. a nyár folyamán 4 ván- 
dorgyülést tartott u. m. Bölönben jul. 12-én, Vargyason 15-én, 
Nyárádszentlászlón aug. 4-én és Kaálban aug. 5-én, a következő 
műsorokkal: Bölönben a gyönyörű nagy templomban, hol d. 
e. a háromszéki egyházköri közgyülús alkalmából Benedek 
Gábor kökösi lelkész mondott nagyszabású egyházi beszédet, 
dúlután igen nagy számu érdeklődő jelenlétében a gyülekezeti 
ének után imát mondott Biró István lelkész s majd Dr Ferenczy 
Géza főgondnok igazgató úr tartotta meg elnöki megnyitóját. 
Beszédében utalt arra, hogy az U. I. T. minden igazi értéket 
munkába óhajt állítani, de gyönyörködtetni is akar, mert célja 
a magyar művelődés ápolása és terjesztése irodalmi uton. 
Ezután Kiss Dénes kántor vezetése mellett a bölöni ifj. vegyes 
kar énekelt, mit Vári Albert vallástanár szép előadása követett 
az emberről. Emberi eszményképül odaállitotta azt, aki vallás- 
erkölcsi életet él s tiszta kebellel az Úr templomává fejlődik. 

József Domokos Aranynak Pázmány lovag c. költeményét 
szavalta hatással és érzéssel s ezt követte Vitályos Lenke ének- 1 
szólója Kisgyörgy Jenő tanitónak hegedű-s Kiss Dénes tanitó- 

Múak harmonium kisérete mellett. Ütő Lajos lelkésznek , A bátor 
leány és ,Az öreg tanuló" c. novellája jó hatást tett a hallga- 
tóságra szerző felolvasásában. Máthé Sándor szavalta Váradi 
Antalnak ,Az utolsó sor" c. költeményét, mit az ifj. dalárda 
karéneke követett. 

Az elnöki bezárót s majd a templom előtti üdvözleteket 
azzal a tudattal hallgattuk végig, hogy lelkünkben, hitünkben 
egyaránt emelkedésünkre szolgált az U. I. T. tevékenykedése. 

Vargyasra a Társaság vezetősége kocsin vonult át Bölönből. 
Itt a műsor szerint volt gyülekezeti ének: ima, mondta Kis- 
györgy Sándor tiszt. esperes úr; Kiss Károly énekvezér veze- 
tése mellett a vargyasi ifj. vegyes kar énekelt. Dr. Ferenczy 
Géza főgondnok úr elnöki megnyitójában a közművelődés 
szükségességéről beszélt, mit munkálni van hívatva az U. I. 
T. A Danielek fészkében, hol már az ősök becsülték a köz- 
míiveltséget, most is nagy szeretettel s megértéssel kapnak min- 
denen, ami népünk nevelését, értelmi és szívbeli értékeit ápolja, 
lehetővé teszi.  " 

Kelemen Lajosné szavalta Szabó Jenőnek , Elmentem 
volna én is c. versét s majd szépen énekelt Páltfy Margit 
édes apja, Pálffy Akos harmonium kisérete mellett. Taar Géza 
lelkész kiváló előadásban ecsetelte a falú népnevelési felada- 
tait s majd az Ottrobán nőtestvérek énekduettjében gyönyör- 
ködött a nagy közönség. A kiséretet Felcser Lukácsné  eszkö- 
zölte. Pálffy Ákos felolvasott ,A staférung címen. Umössy. 
Jenő és nőtestvére zenével kedveskedtek. Máthé Sándor elsza- 
valta Tompának , A haldokló mellett" c. kőlteményét s majd 
ismét énekelt a vegyes kar. Elnöki bezáró és gyúlekezeti ének 
követte mindezt. 

A szentlászlói vándorgyűlésen a gyülekezeti ének után 
Keresztesi Dénes lelkész imádkozott s Dr. Kiss Elek mondott 
elnöki megnyitót. Ezt követte Lőrinczv Miklós vezetése mellett 
az ifjusági vegyeskar éneke, mely után Szövérli Róza szavalt. 
Halmágyi János szabadelőadásában a vallásról és az életről 
beszélt megkapóan. Szavaltak Tóth Pál és Benke lda és felol- 
vasott Orbán Balázs vendég, aki a marosvásárhelyi Kemény 
Zsigmond Társaság és a marostordai gazdatársaság üdvözletét 
is tolmácsolta. Gazdasági kérdésekről igen érdekesen érteke- 
zett s közmüvelődésünk alapjairól szakértelemmel tárgyalt. 
Szavaltak még Fodor Ferenc és Zsigmond Róza s beszélt Dr. 
Kiss Elek, mit dalárda ének s a bezáró követett. Nagy János 
lelkész üdvözlete után a közönség eloszlott az ódon, szép tem- 
plomból. Török Elek tanító és Mikó László földbiriokos urak 
szivességéért hálával adózunk s Lőrinczi Miklós tanitó urnak 
sok buzgó fáradozásáért köszönetet móndunk. 

A kaáli vándorgyülésre kaáli Nagy Árpád felügyelőgond- 
nok úr kocsijával ment át a Társaság vezetősége s az 9-én tartott 
gyülés műsora volt: Gyülekezeti ének, Kovács Béla lelkész 

imája: Dr. Gál Kelemen igazgató alelnök megnyitója, melyben 
szépen emlékezett meg Aranyosrákosi Székely Sándorról, ,A . 
Székelyek Erdélyben" híres szerzőjéről. Rédiger Géza lelkész 
szavalta Kiss Józsefnek , A tüzek" c. költeményét s szép elő- 
adást tartott Keresztesi Dénes lelkész az élet-vallásáról. Török 
Elek tanitó szavalatát Dr. Kiss Elek szabadelőadása követte a . 
belsőemberek hivatásáról. 

Patakfalvi Zsigmond tanitó értékes szavalatban gyönyör- . 
ködtette a hallgatóságot s ezt követte a bezáró, ének és üd- 
vözletek. ! 

Az emlitetteken kivűl még köszönetet mondunk Lőfi Ödön, 
Kisgyörgy Sándor, Kiss Károly. Kaáli Nagy Árpád uraknak s 
mindazoknak, akik szerepléseikkel és fáradozásaikkal azon 
voltak, hogy a vándorgyűlések minél sikeresebbek legyenek. 
Utólagosan jegyezzük fel. hogy mindenik szereplő méltóan vé- . 
gezte el feladatát s igy az U. I. T. ez évi vándorgyúlései — 
mind erkölcsileg, mind anyagilag jól sikerülteknek mondhatók. 

Következő számunkban az anyagiakról is beszámolunk. 

Jelenvolt. 

Uj tankönyvek. Ürmösi Józsefnek Ószövetségi bibliai tör- 
ténetek és Benczédi Pálnak Ujszövetségi bibliai történetek címü 
munkái sajtó alatt vannak és rövidesen megjelennek. Az elsőt 
a 3-ik elemi, a másodikat a 4-ik elemi osztályok hittani tan- 
könyvéül engedélyezte az E. K. T. 


Felnivás lelkész és tanitó afiaihoz Az Udvarhelyvidéki 
lelkészkör már évek óta kiadja az általános közkedveltségnek 
örvendő , Unitárius Keresztény Népnaptárt", amellyel azt a 
kettős célt szolgálja, hogy az általános naptári tudnivalók mel-. 

zelebbi viszonyba hozza. Olyan nemes cél ez, amelyet minden 
unitárius embernek támogatni szent kötelessége. A jövő 1924. 
évi naptár is rövidesen megjelenik, amely a mult évihez ha- 
sonlóan a mi embereink tollával, a mi ügyünket is szolgálni 
fogja. Minél tönegesebb a megrendelés, annál olcsóbb árban 
adhatják a derék kiadók, akik eddig is minden anyagi előny 
nélkül, sőt sok áldozattal hozták forgalomba. Testvéries biza- 
lommal kérem azért lelkész és tanitó afiait, hogy tekintsék ezt 
az ügyet közös ügyünknek s a Naptár terjesztése érdekében 
ne sajnálják a fáradságot. Minden jóravaló unitárius ember 
szokott legalább egy naptárt vásárolni. Miért ne használnók fel. 
ezt az alkalmat arra, hogy ez uton lelki táplálékot is adjunk 
népünk kezébe. Amit kérünk, az csupán annyi, hogy a lehető 
rövid idő alatt irják össze, hogy egyházközségeikben  körül- 
belől hány drb. naptár szükséges s ezt Báró József városfalvi 
lelkész cimére küldjék el, hogy igy az ár és a nyomtatandó 
példányok tekintetében már előre tájékozást szerezhessen. Ko- 
lozsvárt, 1923. szept. 15. Vári Albert, lelkészköri elnök. 


